
Jacgues ui 


Iš žemės kyla burbulai, 
Kaip iš vandens... 


„Makbetas“ 


PIRMAS SKYRIUS 


Kelias į Santa Moniką driekėsi palei krantą. Tiesus ir nepermal- 
daujamas, jis slydo po urzgiančio „Jaguaro“ ratais. Buvo šilta, net- 
gi karšta. Oras kvepėjo naktimi ir benzinu. Mes skriejome pus- 
antro šimto kilometrų per valandą greičiu. Polas atrodė šiek tiek 
išsiblaškęs, kaip ir visi, važiuojantys dideliu greičiu. Jis, lyg pro- 
fesionalus lenktynininkas, mūvėjo pirštines su skylutėmis, todėl 
buvo šiek tiek nemalonu žiūrėti į jo rankas. 

Aš Doroti Seimur, man keturiasdešimt penkeri. Esu neblogai 
išsilaikiusi, gal todėl, kad mano gyvenimas buvo tam palankus. 
Aš — scenarijų autorė, netgi gana garsi. Iki šiol patinku vyrams — 
tikriausiai todėl, kad jie man irgi labai patinka. Esu iš tų baltų 
varnų, kurių gėdijasi Holivudas. Kai man buvo dvidešimt penkeri, 
filmavausi viename intelektualiame filme ir sulaukiau pasiutusio 
pasisekimo. O dvidešimt penkerių su puse išdūmiau į Europą su 
nevykėliu dailininku iššvaistyti uždirbtų pinigų. Dvidešimt septy- 
nerių grįžau be skatiko kišenėje, visų pamiršta. Gimtajame Holi- 
vude manęs laukė keli teismo ieškiniai. Įsitikinus, kad esu visiškai 
nemoki, byla buvo nutraukta, o aš įtaisyta dirbti — ėmiau kurti 
scenarijus. Garsus mano vardas nedėkingai publikai nebedarė nė 
menkiausio įspūdžio. Jaučiausi gerai, tapau „ta, kuri galėjo“ (taip 

mane pagerbtų, jei būčiau indėnų vadė). Paveldėjau stiprią svei- 
katą ir lakią vaizduotę - ir viena, ir kita iš senelio airio. Taigi galų 
gale tapau gana populiari spalvotų kino kvailysčių kūrėja. Labai 
nustebau, kad už tai neblogai moka. Daug studijos RKB istorinių 
filmų sukurta pagal mano scenarijus. Kartais košmariškuose sap- 
nuose man pasirodo Kleopatra ir su pašaipa sako: „Ne, gerbia- 
moji ponia, niekada gyvenime nepasakyčiau Cezariui: „Ateikite, o 
mano širdies valdove“ 

O mano širdies, ar bent kūno, valdovu šiąnakt turėtų tapti Po- 
las Bretas. Ir aš pradėjau žiovauti. 

Polas Bretas — labai dailus vyras. Jis atstovauja RKB ir dar ke- 
lioms kino bendrovėms. Elegantiškas, malonių manierų vyriškis, 
gražus kaip paveikslėlis. Netgi Pamela Kris ir Luela Šrimp, dvi 
lemtingos mūsų kartos moterys, jau dešimt metų iš ekrano nio- 
kojančios stipriosios lyties atstovų širdis bei pinigines, ir tos buvo 
jį įsimylėjusios ir išsiskirdamos liejo ašaras. Taigi Polo praeitis 
šlovinga. Bet tą vakarą, nors aplinka buvo romantiška, temačiau 
paprastą keturiasdešimtmetį blondiną. Savaitė tarp gėlių, kupini 
poteksčių pokalbiai telefonu ir pasirodymai viešumoje kartu — 
po viso šito mano metų moteris tiesiog privalo pasiduoti. Atėjo 
diena iks, ir mes, skriedami šimto penkiasdešimties kilometrų 
per valandą greičiu, dūmėme mano namų link. Buvo antra valan- 
da nakties, liūdnai mąsčiau apie pernelyg didelę seksualinio po- 
traukio svarbą žmogaus gyvenimui. Nenorėjau nieko — tik miego. 
Bet miego norėjau ir vakar, ir prieš tris dienas, - kiek galima? Ki- 
taip „Na, žinoma, mano džiaugsme“ pakeis „Doroti, kas gi jums? 
Su manimi galite būti atvira..“ Taigi manęs laukė džiugi procedū- 
ra: išimti iš šaldytuvo ledus, butelį škotiško viskio, paduoti Polui, 
skimbčiojant ledukams, ir pagaliau gundoma a /a Poletės Godar 
poza prigulti svetainėje ant didelės kanapos. O tada Polas prisė- 
da šalia manęs, pabučiuoja ir jausmingai atsidūsta: „Juk tai turėjo 
atsitikti, ar ne, brangioji?“ Tikrai turėjo. 

Aš garsiai aiktelėjau. Polas dusliai suriko. 

Žibintų šviesoje sušmėžavo siluetas. Jis buvo panašus į bepro- 
čio, o dar labiau į šiaudinės baidyklės — tokias Prancūzijoje stato 
laukuose. Žmogus trenkėsi į automobilį. Mano blondino reakcija 
buvo žaibiška. Jis staigiai nuspaudė stabdžio pedalą ir stipriai pa- 
suko vairą į dešinę, griovio link, kartu su gražiąja savo palydove 
(čia aš apie save). Prieš akis pralėkė virtinė keistų vaizdų, smi- 
gau veidu į žolę, rankose gniauždama rankinę. Keista, nuolat ją 
pamirštu. Kodėl įsikibau į rankinę tą akimirką, kuri galėjo būti 
paskutinė? Paskui išgirdau Polo balsą. Jis šaukė mane vardu, jo 
balse buvo girdėti nerimo gaidelė (tai pagirtina). Vadinasi, gyvas, 
sveikas. Užsimerkiau, jutau ne tik palengvėjimą. To psicho mes 
neužmušėme, aš sveika, Polas irgi. Turint galvoje būsimus forma- 
lumus, nervinę įtampą, visiškai aišku, kad šiąnakt man teks mie- 
goti vienai. Vos girdimai tariau: „Viskas gerai, Polai“ — ir patogiau 
atsisėdau ant žolės. 

— Garbė Aukščiausiajam! — sušuko Polas, mėgstantis švaistytis 
panašiais pompastiškais žodžiais. — Jūs nesusižeidėte, brangioji. 
Pamaniau... 

Taip ir nesužinojau, ką jis pamanė. Tą akimirką pasigirdo siau- 
bingas griausmas, ir mes apsikabinę lėkėme kokius dešimt metrų 
žemyn. Apkurtusi, pusiau apakusi ir šiek tiek suirzusi, išsivada- 
našus į liepsnojantį deglą; įdomu, ar tas deglas apdraustas? Polas 
atsistojo ir tarė: 

— Dieve, tikriausiai benzinas... 

— O kas dar ten galėjo sprogti? — kandžiai paklausiau. 

Staiga prisiminiau tą psichą. Juk jis liko ant kelio! Pašokau ir 
puoliau ten, bėgdama pamačiau, kad abiejų mano kojinių akys 
nubėgusios. Polas skuodė man iš paskos. Nepažįstamasis neju- 
dėdamas gulėjo ant asfalto, laimė, nuošaliau nuo ugnies židinio. 
Iš pradžių mačiau tik tamsius jo plaukus. Apšviesti liepsnos, jie 

atrodė rusvoki. Nesunkiai apverčiau jį ant nugaros, veidu į viršų. 
Jis buvo toks vaikiškas. 

Noriu, kad teisingai mane suprastumėte. Aš niekada nemylė- 
jau, nemyliu ir nesirengiu mylėti neapsiplunksnavusių jauniklių 
(Europoje juos vadina kačiukais). Niekaip negaliu atsistebėti, ko- 
dėl jie tampa vis madingesni. Turiu draugių, kurios tokiems irgi 
neatsispyrė. Kažkas iš Froido. Vaikinukams, kuriems pienas dar 
nenudžiūvo nuo lūpų, nėra ką veikti subrendusių damų, nuo ku- 
rių trenkia gyvuliškumu, glėbyje. Bet šis veidas — toks jaunas, toks 
rūstus ir toks tobulas — kėlė keistų jausmų. Norėjau čia pabėgti, 
čia paimti jį ant rankų ir paliūliuoti. Ne, manęs nekamuoja moti- 
nystės kompleksas. Aš dievinu savo dukterį, su šeima gyvenančią 
Paryžiuje. Ji turi krūvą vaikų, vis mėgina juos man įbrukti, kai su- 
manau atostogauti Rivjeroje. Ačiū Dievui, retai atostogauju viena, 
taigi paprastai turiu gerą pretekstą išvengti močiutės pareigų. Bet 
grįžkime prie tos nakties ir Luiso. Taip, to psicho, to daržo kaliau- 
sės, to nuostabaus nepažįstamojo vardas buvo Luisas. Akimirksnį 
apmirusi žvelgiau į jį, net ne iš karto susivokiau padėti ranką jam 
ant krūtinės ir patikrinti, ar plaka širdis. Žvelgiau į jį ir man at- 
rodė, kad visiškai nesvarbu — gyvas jis ar miręs. Vėliau supratau, 
kad klydau, bet ne tuo požiūriu, kaip galite pamanyti. 

— Kas jis? — griežtai paklausė Polas. 

Mane žavi Holivudo žmonių beprotiškas noras bet kuriomis 
aplinkybėmis viską Žinoti ir visus pažinti. Matote, Polui buvo ne- 
malonu, kad negali kreiptis vardu į žmogų, kurio vos neužmušė. 
Aš pratrūkau: 

— Klausykite, Polai, mes juk ne kokteilių vakarėlyje. Kaip ma- 
note, ar jis sužeistas? Oi! 

Tamsus skystis, ištekėjęs nepažįstamajam iš galvos, buvo krau- 
jas. Tamsus, tirštas, neįtikimai švelnus. Polas irgi stebeilijo į kraują. 

— Aš įsitikinęs, kad jo nekliudžiau, - pasakė. — Tikriausiai, kai 
automobilis sprogo, jį sužeidė skeveldra. 

Polas atsitiesė. Kalbėjo ramiu, tvirtu balsu. Dabar aš supratau 
Luelą Šrimp. 

— Likite čia, Doroti, aš einu skambinti. 

Jis sparčiai nužingsniavo tolumoje dunksančių namų siluetų 
link. Likau ant plento viena su nepažįstamuoju, kuris galbūt mer- 
dėjo. Staiga jis atsimerkė, pažvelgė į mane ir nusišypsojo. 


ANTRAS SKYRIUS 


— Doroti, ar tau galvoj negerai? 

Į tokius klausimus man visada sunku atsakyti. O dabar juolab, 
juk klausė Polas. Vilkėjo tamsiai mėlyną palaidinę ir atrodė toks 
elegantiškas! Žvelgė į mane taip rūsčiai. Kalbėjomės mano namo 
terasoje. Buvau apsirengusi kaip sodininkė: senomis drobinėmis 
kelnėmis, išblukusia gėlėta palaidine, ryšėjau skarelę. Niekada gy- 
venime nesiterliojau ir nesiterliosiu su gėlynais ir krūmais - man 
kelia siaubą sodo žirklės, bet, turiu prisipažinti - mėgstu persi- 
renginėti. Todėl kas šeštadienį įlendu į senus drabužius, kaip ir 
visi mano kaimynai. Bet, užuot kirpusi veją ar rovusi želiančias 
piktžoles, patogiai įsitaisau terasoje su didele taure škotiško vis- 
kio ir knyga. Polas atvažiavo vakarop ir užtiko mane terasoje. Jau- 
Čiausi kalta, apsileidusi. 

— Ar žinote, kad visas miestas liežuvauja apie jūsų keistybes? 

— Visas miestas, visas miestas... —- pakartojau šiek tiek pama- 
loninta, bet kukliai. 

— Dėl Dievo meilės, ką pas jus veikia tas berniukas? 

— Kaip — ką? Sveiksta, atsigauna po to įvykio. Juk žinote, Polai, 
jam labai skauda koją. O kišenėje neturi nė skatiko, šeimos netu- 
ri - apskritai nieko neturi. 

Polas giliai atsiduso: 

— Būtent dėl to ir nerimauju, mano brangioji. Juk mūsų jau- 
nikaitis buvo prisipumpavęs LSD, kai puolė po ratais. Taip man 
sakė ligoninėje. 

— Bet, Polai, jis juk viską paaiškino. Apkvaitęs nemanė, kad tai 
automobilis, jam pasivaideno... 

Polas paraudo: 

— Man nusispjaut, kas jam pasivaideno. Juk jis nenormalus, 
jis bastūnas. Vos mūsų nepražudė, o jūs puolate jį globoti, jis ra- 
miausiai įsikuria jūsų svetainėje, jūs jį maitinate. O jeigu vieną 
gražią dieną jam pasivaidens, kad jūs višta, ir jis jus papjaus? Arba 
nugvelbs jūsų brangenybes ir išdums? 

Aš paprieštaravau: 

— Klausykite, Polai! Manęs dar niekas niekada nėra palaikęs 
višta. O mano žvangaliukai ne kažin koks turtas. Galų gale nega- 
lėjau palikti jo tokio gatvėje! 

— Bet galėjote palikti ligoninėje. 

— Jam ten nepatiko, aš jį suprantu. 

Polas nesumetė, ką atsakyti, tad tyliai atsisėdo priešais mane į 
pintą krėslą. Nevalingai paėmė mano taurę ir nugėrė pusę viskio. 
Jau buvau bejsiplieskianti, bet susitvardžiau. Ko gera, ir jis jautėsi 
panašiai. Keistai pažvelgė į mane ir paklausė: 

— Jūs dirbate sode? 

Porą kartų linktelėjau galvą. Įdomu, kodėl kai kurie vyrai pra- 
šyte prašosi būti apgaudinėjami? Bet juk negaliu pasakoti Polui 
apie nekaltas šeštadienio pramogas. Tikrai pamanys, kad kuokte- 
lėjau. Aš ir pati imu manyti - galjis teisus. 

— Kažkodėl nematyti jūsų triūso vaisių, — pasakė kritiškai ap- 
žvelgdamas sodą. 

Varganas žemės gabalėlis, vadinamas mano sodu, tikrai labiau 
priminė džiungles. Įsižeidusi gūžtelėjau pečiais: 

— Darau, ką galiu. 

— O kas jūsų plaukuose? 

Perbraukusi ranka plaukus, ištraukiau dvi ar tris mažas baltas 
medžio skiedreles, plonas kaip popierius. 

— Skiedrelės, — nustebusi atsakiau. 

— Matau, kad skiedrelės, — tulžingai pasakė Polas. — Čia jų vi- 
sur pribirę. Jūs ne tik sodininkė, jūs dar ir meistraujate? 

Tą akimirką dar viena skiedrelė nukrito iš dangaus ir nusileido 
jam į plaukus. Pakėliau akis aukštyn. 

— A, supratau. Tai Luisas. Nuobodu gulėti, tad drožinėja iš 
medžio. 

— O skiedras nutaiko į langą? Puiku. 

Ėmiau nervintis. Na taip, gal ir negerai, kad parsivežiau Luisą 
iš ligoninės. Bet juk neilgam, be to, tai taip kilnu. Neturėjau jokių 
slaptų minčių. Ir apskritai Polas neturi į mane jokių teisių. Drįsau 
jam šitai priminti. Jis paprieštaravo, pareiškė, kad turi tokias pat 
teises kaip ir kiekvienas protingas vyras, norintis padėti mote- 
riai, kuri elgiasi neprotingai —- negalima leisti jai krėsti kvailysčių, 
reikia ją globoti ir taip toliau, ir panašiai... Galiausiai mudu su- 
sikivirčijome. Jis išvažiavo įsiutęs, o aš klestelėjau be jėgų į savo 
krėslą priešais drungno viskio taurę. Buvo maždaug šešta vakaro. 
Piktžolių priaugusioje pievelėje šešėliai vis ilgėjo. Vakaras, regis, 
turėjo būti nuobodus — susikivirčijusi su Polu, nenuvažiavau į 
svečius, kur abu buvome pakviesti. Teliko tokios pramogos: tele- 
vizorius, keliantis tik nuobodulį, ir pora žodžių, kuriuos sumur- 
mės Luisas, kai atnešiu jam vakarienę. Dar niekada nebuvau ma- 
čiusi tokio tylenio. Tik kartą išspaudė kažką suprantamesnio — 
kai trečią dieną po avarijos norėjo išsiregistruoti iš ligoninės. 
Svetingumą jis vertino kaip savaime suprantamą dalyką. Tądien 
mano nuotaika buvo gera, gal net pernelyg gera. Tai buvo vie- 
na iš rečiausių, ačiū Dievui, akimirkų, kai atrodo, kad visi žmo- 
nės aplinkui — tavo broliai ir vaikai, tad tu privalai jais rūpintis. 
Luisas apsigyveno pas mane. Ištisas dienas jis tysojo lovoje. Aš 

atnešdavau jam valgyti, bet koją susitvarstydavo pats. Jis neskai- 
tė, neklausė radijo, nekalbėjo, retkarčiais drožinėdavo keistas fi- 
gūrėles iš šakų, kurių atnešdavau iš sodo. Bet dažniausiai tiesiog 
mįslingai žvelgdavo pro langą. Kartais klausdavau savęs, gal jis 
idiotas. O koks gražus, koks romantiškas. Kelis kartus nedrąsiai 
bandžiau išklausti jį apie praeitį, gyvenimą, ateities planus, bet 
visus mano klausimus atremdavo žodžiai: „Neįdomu“ Kartą mes 
susidūrėme naktį. Jis vardu Luisas. Viskas. Taškas. Ko gera, man 
to pakako. Mane vargina, kai žmonės išsamiai pasakoja apie savo 
gyvenimą — Dievas mato, retas kuris to nedaro. 

Nuėjau į virtuvę ir greitai pataisiau nuostabią vakarienę iš 
konservų. Paskui užlipau laiptais, pasibeldžiau į jo kambario 
duris, įėjau ir padėjau padėklą ant skiedromis aplipusios lovos. 
Prisiminusi, kaip viena nukrito Polui ant galvos, susijuokiau. Lui- 
sas klausiamai pažvelgė į mane. Akys įkypos kaip katės, šviesiai 
žalios, virš jų juodi antakiai. Žiūrėdama į jį, pagalvojau, kad kino 
kompanija Columbia turėtų priimti jį vien dėl tokių akių. 

— Juokiatės? — nepatikliai paklausė žemu, kiek dusloku balsu. 

— Tiesiog prisiminiau, kaip viena jūsų skiedrelė nukrito pro 
langą Polui ant galvos. Jis pasipiktino. 

— Jam labai skaudėjo? 

Zvelgiau į jį išsižiojusi. Pirmą kartą girdėjau jį juokaujant. Bent 
man pasirodė, kad juokauja. Aš vėl nusijuokiau, bet jaučiausi kaip 
nesavame kailyje. 

Apskritai Polas teisus. Ką aš veikiu su tuo berniuku, su tuo psi- 
chu čia, nuošaliame namelyje, šeštadienio vakarą? Dabar galėčiau 
linksmintis, šokti su draugais. Gal net šiek tiek pakoketuočiau su 
mieluoju Polu. O gal ir ne su juo... 

— Nutarėte šiandien niekur nevažiuoti? 

— Taip, — su kartėliu atsakiau. — Tikiuosi, nelabai jums su- 
trukdysiu? 

Ir tuoj pat pasigailėjau taip pasakiusi. Tai prieštaravo visoms 

svetingumo taisyklėms. Bet Luisas staiga nusijuokė tarsi vaikas — 
linksmai, iš visos širdies. Elgėsi kaip jaunuolis, pagaliau atsivėrė. 

— Jums labai nuobodu? 

Klausimas užklupo netikėtai. Ar daug kas galėtų pasakyti, kaip 
nuobodžiauja — labai ar nelabai. To neįmanoma suvokti klaikiame 
chaose, koks yra mūsų gyvenimas. Atsakiau banaliai: 

— Man nėra kada nuobodžiauti. Rašau scenarijus RKB ir... 

Jis mostelėjo galva į kairę, sutemose mirguliuojančios Santa 
Monikos įlankos link, Beverli Hilso link, didžiulio Los Andželo 
priemiesčio, jo studijų ir paviljonų link. Nebyliai įvardijo vienu 
niekinamu galvos judesiu. Gal per stipriai pasakyta - niekinamu, 
bet tai buvo daugiau negu abejingumas. 

— Taip, ten. Taip užsidirbu duonai. 

Pokalbis mane erzino. Nepažįstamasis per tris minutes pri- 
vertė mane pasijusti iš pradžių niekingą, paskui niekam tikusią. 
Tikrai, kokia nauda iš mano darbo? Kas mėnesį pluoštelis dolerių, 
kurie išnyksta be pėdsako. Bet keista — kaltę pajusti mane paska- 
tino plevėsa, narkomanas, kuris tikriausiai net to nesugeba. Ne, 
nesu iš tų, kurie kovoja su narkomanais, bet man nepatinka, kai 
savo pomėgiams pateisinti sukuriama ištisa filosofija ir smerkia- 
mi tie, kurie tos filosofijos nepripažįsta. 

— Užsidirbti duonai... — svajingai pakartojo Luisas. — Užsi- 
dirbti duonai... 

— Taip įprasta, — atšoviau. 

— Apmaudu! O, kad aš būčiau gyvenęs Florencijoje tais laikais, 
kai ten buvo daug žmonių, išlaikančių kitus. Tiesiog taip, už nieką. 

— Jie išlaikydavo skulptorius, dailininkus, poetus. Gal ir jūs 
menininkas? 

Jis palingavo galvą: 

— O galjie išlaikydavo ir tuos, kurie jiems paprasčiausiai patik- 
davo, tiesiog šiaip sau. 

Luisas ciniškai vyptelėjo, visai kaip Betė Deivis. 

— Tokių dalykų pasitaiko ir mūsų laikais. 

Lygiai taip, kaip jis prieš porą minučių, mostelėjau galva prie- 
miesčio link. Luisas užsimerkė. 

— Juk sakiau — tiesiog šiaip sau. O tai nėra paprasta... 

Luisas tai pasakė taip tvirtai, kad man iškart kilo daugybė min- 
čių, viena už kitą romantiškesnių. 

Ką apie jį žinau? Gal jis buvo beprotiškai įsimylėjęs? Esu įsiti- 
kinusi, kad beprotiška meilė ir yra vienintelė protinga meilė. Gal 
ne atsitiktinumas, ne narkotikai, o neviltis pastūmėjo jį po „Ja- 
guaro“ ratais? Ir gydosi jis dabar ne tik koją, bet ir sielos žaizdas? 
Įdėmiai žvelgdamas į dangų, gal ten regi mylimosios atvaizdą? 
Pamaniau, kad šią frazę jau esu kažkur girdėjusi. Staiga prisimi- 
niau, kad pati esu ją parašiusi spalvoto serialo apie Dantę scenari- 
juje. Kiek pastangų reikėjo, kad suteikčiau jai bent lašelį erotikos! 
Vargšas Dantė sėdi prie neobliuoto viduramžių stalo su plunksna 
rankoje. Pakelia nuo rankraščio akis ir žvelgia pro langą. Balsas 
už kadro: „Įdėmiai žvelgdamas į dangų, gal jis ten regi mylimosios 
atvaizdą?“ Tikiuosi, žiūrovams patiks, 

Na štai, jau pradedu mąstyti taip, kaip rašau. Jei nors kiek tu- 
rėčiau talento ar literatūrinių ambicijų, tikriausiai būčiau paten- 
kinta. Deja! Pažvelgiau į Luisą. Jis vėl buvo atsimerkęs ir įdėmiai 
žiūrėjo į mane. 

— Koks jūsų vardas? 

— Doroti. Doroti Seimur. Argi nesakiau? 

— Ne. 

Sėdėjau jo kojūgalyje. Pro langą į kambarį sruvo vakaro oras, 
persismelkęs jūros kvapų. Kvėpuoju tais kvapais jau keturiasde- 
šimt penkerius metus, per visus tuos metus jie, žiauru, nepasi- 
keitė. Kiek dar kvėpuosiu jais laisvai, nesusimąstydama? O gal 
netrukus pradėsiu ilgėtis nugyventų metų, bučinių, vyriškos šilu- 
mos? Reikia tekėti už Polo. Reikia nusikratyti minčių, kad mano 
sveikata puiki, kad išlaikau dvasios pusiausvyrą. Gerai jautiesi 

savo kailyje, kai yra žmogus, kuris tą kailį glosto ir atiduoda jam 
dalelę savo šilumos. O kas paskui? Vizitai pas psichiatrą? Vien 
pagalvojus apie tai sukyla šleikštulys. 

— Kažkodėl nuliūdote, — pasakė Luisas. 

Jis paėmė mano ranką ir pradėjo ją apžiūrinėti. Aš taip pat įsi- 
stebeilijau į ją. Abu tyrėme ranką itin susidomėję. Jis todėl, kad 
matė ją pirmą kartą, aš todėl, kad Luiso rankose ji buvo kitokia: 
tapo panaši į daiktą, tarsi būtų nebe mano. Dar niekas taip keistai 
nebuvo laikęs mano rankos. 

— Kiek jums metų? — paklausė jis. 

Nustebinta netikėto klausimo išrėžiau jam tiesiai: 

— Keturiasdešimt penkeri. 

— Jums pasisekė. 

Pažvelgiau į jį nustebusi. Jam buvo gal dvidešimt šešeri, ne 
daugiau. 

— Pasisekė? Kodėl? 

— Pasisekė, nes nugyvenote tiek metų. Juk tai nuostabu. 

Paleido ranką. Tikriau (man taip atrodė), grąžino ją man. Pas- 
kui nusisuko ir užsimerkė. Aš atsistojau: 

— Labanakt, Luisai. 

— Labanakt, Doroti Seimur, — švelniai tarė. 

Tyliai uždariau duris ir nulipau laiptais į terasą. Kažkodėl buvo 
labai gera. 


TREČIAS SKYRIUS 


— Suprask, tai nepraeis. Niekuomet nepraeis. 

— Viskas praeina. 

— Ne. Mus sieja kažkas nenumaldoma, kaip likimas. Juk ir pats 
tai jauti. Tu... tu turi tai žinoti. Tu negali to nežinoti! 

Nutraukiau šį aistringą dialogą — dar vieną savo kūrinį — ir 
klausiamai pažvelgiau į Luisą. Jis kilstelėjo antakius ir šyptelėjo. 

— Ar tikrai tikite likimo neišvengiamumu? 

— Kalbame ne apie mane, o apie Ferencą Listą, ir... 

— Bet ką manote jūs? 

Nusijuokiau. Taip, kartais gyvenimas man primindavo, jog 
nuo likimo nepabėgsi, bet vis tiek maniau, kad kai kurie jausmai 
niekuomet neišblės. Man keturiasdešimt penkeri, sėdžiu savo 
sode, nuotaika puiki, aš nieko nemyliu. 

— Anksčiau tikėjau. O jūs? 

— Dar ne. 

Jis užsimerkė. Pamažu tapo vis kalbesnis, mes pradėjome 
pasakoti apie save. Vakarais, kai grįždavau iš darbo, Luisas, pa- 
siramsčiuodamas dviem lazdomis, nulipdavo laiptais į terasą ir 
atsisėsdavo į krėslą. Gurkšnodami škotišką viskį, žiūrėdavome, 
kaip temsta. Man buvo malonu grįžus namo jį rasti. Luisas buvo 

ramus ir keistas, linksmas ir niūrus, panašus į nežinau kokį žvė- 
riuką. Malonu — ne daugiau. Aš nebuvau įsimylėjusi. Jo grožis, 
susidūrus kur nors kitur, būtų gąsdinęs, atstūmęs. Buvo pernelyg 
gerai sudėtas, per daug grakštus, per daug tobulas. Ne, ne mote- 
riškas, bet man priminė tą išrinktųjų kiltį, apie kurią rašė Prustas: 
plaukai spindi kaip plunksnos, oda aksominė. Jam trūko tik vai- 
ko rūstumo, o man patinka vaikiškai rūstūs vyrai. Net suabejo- 
jau, ar jis jau skutasi. 

Luisas papasakojo, kad gimė puritoniškoje šeimoje, valstijų 
šiaurėje. Mokėsi šio bei to, šiaip sau, paskui išėjo iš namų, ėmėsi 
atsitiktinių darbų, kaip ir visi jauni valkatos. Nusikapstė iki San 
Francisko. Susipažino su panašaus plauko dykūnais. Nemenkos 
LSD dozės, pasivažinėjimai automobiliu, peštynės. Atsidūrė pas 
mane. Pasveiks, vėl eis kur akys mato. Mes dažnai kalbėdavomės 
apie gyvenimą, apie meną - jo išsimokslinime buvo daug spra- 
gų. Platoniški mūsų santykiai —- minios akimis, visiška nesąmonė. 
Luisas dažnai klausinėdavo apie ankstesnius mano romanus, bet 
nė žodžiu neužsimindavo apie savuosius. Man dėl to buvo nera- 
mu. Vis dėlto keista - juk nebe vaikas. Žodžius „moterys“ ir „vy- 
rai“ Luisas tardavo tokia pat intonacija — abejingai ir nuobodžiai. 
O aš, sulaukusi keturiasdešimt penkerių, žodžio „vyras“ negaliu 
tarti be švelnios gaidelės balse ir saldaus atgarsio atmintyje. Kar- 
tais šalia jo jausdavausi begėdė. 

— Kada supratote, kad gyvenimui neįmanoma pasipriešinti? — 
paklausė Luisas. - Kai išėjo pirmasis jūsų vyras? 

— O Viešpatie, žinoma, ne. Atvirkščiai, tuomet veikiau pajutau 
palengvėjimą. Tik įsivaizduokite: abstraktus menas nuo ryto iki 
nakties! Siaubingai vargina. O kai išėjo Frenkas... Tuomet - taip, 
tuomet jaučiausi kaip sužeistas žvėris. 

— Kas tas Frenkas? Antrasis jūsų vyras? 

— Taip, antrasis. Jis nebuvo ypatingas, bet kiek drauge esame 
patyrę džiaugsmo, švelnumo, laimės... 

— Jis metė jus? 

— Jį įsimylėjo Luela Šrimp. 

Luisas klausiamai kilstelėjo antakius. 

— Tik nesakykite, kad niekada nesate girdėjęs apie Luelą Šrimp. 

Jis kažką neaiškiai numykė. Buvau suglumusi, bet nekibau 
prie jo. 

— Frenko savimeilė buvo paglostyta, pagautas ekstazės, jis pa- 
liko mane, kad galėtų vesti. Tuomet man, kaip ir Mari dAgu, at- 
rodė, kad tai niekada nesibaigs. Taip maniau daugiau nei metus. 
Jūs nustebote? 

— Ne. O kas buvo toliau? 

— Po dvejų metų Luela įsimylėjo kitą ir paliko Frenką. Jis sukū- 
rė tris nevykusius filmus ir pradėjo gerti. Viskas. Taškas... 

Mes tylėjome. Luisas tyliai sudejavo ir pabandė atsistoti. Jau- 
dindamasi paklausiau: 

— Jums negera? 

— Skauda. Jausmas toks, kad niekada negalėsiu vaikščioti. 

Jau įsivaizdavau: jis lieka luošas visam gyvenimui ir apsigy- 
vena pas mane. Tokia perspektyva man neatrodė nei kvaila, nei 
nemaloni. Tikriausiai esu tokio amžiaus, kai žmogui būtina užsi- 
krauti kokią nors naštą. Ką gi, susitvarkyčiau. Neščiau naštą ilgai 
ir atkakliai. 

— Tuomet liksite gyventi čia, - atsakiau linksmai. - O kai jums 
iškris visi dantys, aš virsiu jums košes. 

— Iškris dantys? 

— Sako, taip nutinka, kai įsisergama. Būtų įtikimiau, jeigu dan- 
tys iškristų tiems, kurie stovi, — juk veikia žemės traukos dėsnis. 
Bet ne. 

Jis dėbtelėjo į mane, beveik kaip Polas, bet ne taip rūsčiai. 

— Kokia jūs keista, - tarė. - Nepajėgčiau su jumis išsiskirti. 

Prisimerkė ir, nutaisęs abejingą balsą, paprašė paskaityti ei- 
lėraščių. Nuėjau paieškoti ko nors pagal jo skonį. Tai jau buvo 

tapę įpročiu. Tyliai ir švelniai, kad netrikdyčiau ir neišbudinčiau, 
skaičiau Lorkos eiles apie Voltą Vitmeną: 


Yra danguj paplūdimių, kur galima pabėgt nuo kasdienybės; 
yra kūnų, kurių auštant rytui nepriversi sugrįžti... 


KETVIRTAS SKYRIUS 


Man tai pranešė pačiame dienos įkarštyje. Diktavau sekretorei 
jausmingą Mari dAgu ir Ferenco Listo dialogą, kurį sukūriau aš, 
nuolanki jūsų tarnaitė. Dirbau neatsiplėšdama nuo kėdės, nes iš- 
vakarėse sužinojau, kad vaidinti Listą pakviestas Nodinas Diukas. 
Niekaip negalėjau įsivaizduoti to juodaplaukio atleto, vaidinančio 
didį muziką. Bet kinematografijoje savi klystkeliai — fatališki, juo- 
kingi, primityvūs. Mes ką tik prisikasėme prie „to, kas neišvengia- 
ma“, ir sekretorė - ji apskritai siaubingai jautri —- apsipylė ašaro- 
mis. Suskambo telefonas. Kendi pakėlė ragelį, garsiai išsišnypštė 
ir pasisuko į mane: 

— Ponia, tai ponas Polas Bretas, sako — labai skubu. 

Paėmiau ragelį. 

— Doroti, jūs jau Žinote? 

— Ne, tikriausiai ne. 

— Brangioji Doroti... Mirė Frenkas. — Nieko neatsakiau. Susi- 
jaudinęs jis kalbėjo toliau: - Frenkas Seiloras. Jūsų buvęs vyras. 
Jis šiąnakt nusižudė. 

— Negali būti, - pasakiau. 

Tikrai taip maniau. Frenkas iš prigimties neturėjo nė lašo vy- 
riškumo. Jis turėjo daug gerų savybių, bet vyriškumo jam trūko. 

O kad galėtum nusižudyti, manau, reikia būti labai vyriškam. Pa- 
kanka prisiminti tūkstančius žmonių, kuriems savižudybė —- vie- 
nintelė išeitis, bet jie taip ir nesiryžta nutraukti gyvybės siūlo. 

— Taip, — šaukė Polas, — šiandien rytą jis nusižudė pigiame 
motelyje netoli jūsų. Nepaliko jokio raštelio. 

Mano širdis plakė lėtai lėtai. Stipriai, bet lėtai. Frenkas... Prisi- 
miniau, koks buvo linksmas, kaip juokdavosi, kokia buvo jo oda... 
Frenkas mirė... Keista, bet paprasto žmogaus mirtis sukrečia labiau 
negu kokios įžymybės. Negalėjau patikėti, kad Frenko nebėra. 

— Doroti, jūs mane girdite? 

— Girdžiu. 

— Doroti, reikia, kad atvažiuotumėte. Jis neturi šeimos, o Lue- 
la, kaip žinote, dabar Romoje. Man labai gaila, Doroti, bet reikia 
sutvarkyti kai kuriuos formalumus. Aš tuoj pat užvažiuosiu pas 
jus. 

Ištiesiau ragelį sekretorei — Dievas žino, kodėl jos vardas Ken- 
di — ir susmukau ant kėdės. 

Zvilgtelėjusi į mane, Kendi atsistojo (ji stulbinamai jaučia 
žmones, todėl ir tapo man tiesiog nepakeičiama). Ištraukusi dėžę 
su užrašu „Archyvas“, padavė butelį viskio — jis visada ten stovi. 
Gurkštelėjau. Žinau, kodėl šoko ištiktam žmogui duoda išgerti. 
Alkoholis toks bjaurus, kad instinktyviai verčia priešintis. O tai 
padeda atsigauti po patirto šoko labiau negu kas kita. Viskis nu- 
degino gerklę, stingulys praėjo, bet siaubas liko. 

— Mirė Frenkas, — pasakiau. 

Kendi vėl įsikniaubė į nosinę. Mes seniai dirbame kartu, buvo 
sočiai laiko išsipasakoti apie nelaimingą savo likimą. Beje, ji irgi 
būdavo man atvira. Mes plepėdavome, kai man dingdavo įkvėpi- 
mas, tad dabar nereikėjo aiškinti, kas toks yra Frenkas, —- dėl to 
man buvo šiek tiek lengviau. Dabar, kai sužinojau, kad jis mirė, 
nepakęsčiau šalia žmogaus, nežinojusio, kad jis apskritai egzis- 
tavo. Dievas mato, nelaimingasis seniai išnyko iš mūsų akiračio, 

nors buvo garsus - visi jį pamiršo. Čia, Holivude, garbė yra siau- 
bingas dalykas, o jeigu dar ir trumpai tetrunka, ji žudo. Laikraš- 
tyje pasirodys trumpa painiai parašyta žinutė, prasidės neaiškūs 
samprotavimai apie savižudybę. Apie jį, apie Frenką, apie gražuolį 
Frenką, apie pavydėtiną Luelos Šrimp vyro dalią, apie Frenką, su 
kuriuo tiek sykių kartu juoktasi, - bus pasakyta keletas padrikų, 
piktų, beveik negailestingų žodžių, dėl to jis mirs dar kartą. 

Polas atvažiavo labai greitai. Draugiškai paėmė mane už pa- 
rankės ir, laimė, nepabučiavo, kitaip būčiau įsiraudojusi. Vyrams, 
kuriems esu buvusi artima, visuomet jaučiu švelnumą, kad ir kaip 
būtų nutrūkęs mūsų ryšys. Atrodo, taip nutinka nedažnai. Bet aš 
įsitikinusi, kad vyras, su kuriuo praleidi naktį, bent akimirką tam- 
pa pačiu artimiausiu žmogumi; niekas manęs neįtikins, kad gali 
būti ir kitaip. Karingi ar beginkliai vyrų kūnai — tokie nepanašūs, 
tokie skirtingi, taip siekiantys būti nepanašūs... Įsikibau Polui į 
parankę, ir mes išvažiavome. Jutau lyg ir palengvėjimą, kad nieka- 
da nemylėjau Polo. Manęs laukė pasimatymas su praeitimi, būtų 
buvę slogu knaisiotis po dabartį. 

Frenkas gulėjo visiškai abejingas. Atrodė, lyg miegotų. Bet jis 
buvo miręs. Šovė sau į širdį iš dviejų centimetrų atstumo, veidas 
nenukentėjo. Atsisveikinau su juo. Suskaudo, ir tiek. Manau, taip 
atsisveikinama su dalele savęs per operaciją, susižeidus ar pan. 
Frenkas buvo ir liko šatenas. Keista, niekada nebuvau sutikusi to- 
kių ryškių šatenų kaip jis, nors tokia plaukų spalva gana dažna. 
Paskui Polas nutarė parvežti mane namo. Paklusau. Mes sėdome 
į naują jo „Jaguarą“. Buvo ketvirta valanda po pietų, saulė svilino 
veidus. Man dingtelėjo, kad saulės spinduliai niekada nebedegins 
Frenko veido, o jis ją taip mėgo. Kokie mes vis dėlto žiaurūs mi- 
rusiesiems! Vos tik žmogus miršta, tuoj pat įgrūdame jį į juodą 
dėžę, kuo tvirčiau užvožiame sunkų dangtį ir užkasame į žemę. 
Skubame jo atsikratyti. Kartais padažome jo veidą pagal savo sko- 
nį ir, blausiai apšvietę šviestuvais, išstatome viešai apžiūrai. O juk 

reikėtų bent dešimt minučių leisti jam sušilti saulėje, nuvežti 
jį prie jūros, jeigu ją mėgo, padovanoti bent truputį žemiško 
džiaugsmo paskutinį kartą prieš amžiams susijungiant su žeme. 
Bet ne, baudžiame už tai, kad mirė. Geriausiu atveju pagrojame 
šiek tiek Bacho, bažnytinės muzikos, nors daugelis iš jų jos ne- 
mėgo... Aš nugrimzdau į juodą melancholiją. Polas sustabdė au- 
tomobilį prie mano namų. 

— Gal galėčiau trumpam užeiti pas jus? 

Linktelėjau galva, paskui prisiminiau Luisą. Na ir kas, man ne- 
rūpi, ką jie manys žiūrėdami vienas į kitą tarsi porcelianiniai šu- 
nyčiai. Pasukau terasos link, Polas žingsniavo man iš paskos. Iš- 
sidrėbęs krėsle, Luisas nejudėdamas stebeilijo į paukščius. Iš tolo 
pasisveikino — pamojo man, bet, pamatęs Polą, ranką nuleido. Aš 
užlipau laiptais ir priėjau prie jo. 

— Luisai, - pasakiau, - Frenkas mirė, 

Polas išvažiavo netaręs nė žodžio. Staiga supratau, kodėl ne- 
verkiau, kai jis buvo šalia. Priežastis apgailėtina ir paprasta: jis no- 
rėjo, kad žliumbčiau. Luisas švelniai glostė man plaukus. Kažkas 
manyje nutrūko. Parpuoliau ant kelių ir pratrūkau raudoti. Rau- 
dojau prie kojų šio berniuko, menkai težinančio, kas yra tikras 
skausmas. Jis atsargiai glostė man plaukus, kaktą, šlapius skruos- 
tus. Šiek tiek aprimusi pakėliau galvą. 

— Tikriausiai klaikiai atrodau, - pasakiau. 

Žinojau, kad mano akys paraudusios, kad dažai nuvarvėję, kad 
veidas patinęs. Ir pirmąsyk nesutrikau, kad tokią mane mato sve- 
timas vyras. Luiso akyse kaip veidrodyje regėjau verkiančio vai- 
ko atvaizdą. Tas vaikas buvau aš, Doroti Seimur, keturiasdešimt 
penkerių metų moteris. Luiso akyse buvo kažkas, kas kėlė nerimą, 
kas baugino ir drauge ramino, kažkas, kas priešinosi įsigalėju- 
siai tvarkai. 

— Jūs susisielojusi, —- susimąstęs pasakė. 

— Aš ilgai jį mylėjau. 

— Jis metė jus, už tai dabar nubaustas, - išpyškino. — Toks gy- 
venimas. 

Sušukau: 

— Jūs samprotaujate kaip vaikas, o gyvenimas, ačiū Dievui, vi- 
sai ne toks! 

— O gal kaip tik toks. 

Luisas nusisuko ir mąsliai vėl ėmė stebėti paukščiukus. Žiūrė- 
jo išsiblaškęs, nuobodžiaujančiu žvilgsniu. Man dingtelėjo, kad jo 
užuojauta toli gražu nėra beribė, ir pasigailėjau, kad Polas išvažia- 
vo. Įsivaizdavau, kaip būtume prisiminę Frenką, kaip Polas būtų 
šluostęs man ašaras, kaip vaidintume čia, terasoje, siaubingą, aša- 
ringą ir sentimentalią komediją. Pasijutau velniškai išdidi, kad tai 
neįvyko. Įėjau į namą. Skambėjo telefonas. 

Skambučiai nesiliovė visą vakarą. Skambino visi: buvę mei- 
lužiai, draugai, Frenko partneriai, žurnalistai (jų nebuvo daug). 
Visi jau žinojo, kad Luela, išgirdusi apie Frenko mirtį, nepasiro- 
dė bejausmė — ji nedelsdama išskrido iš Romos lydima naujojo 
draugužio, jauno italo. Sumaištis slėgė. Niekas iš tų, kurie dabar 
Frenką apverkia, kai šis buvo gyvas, nė piršto nepajudino, kad 
jam padėtų. Tik aš, nusižengdama visoms amerikietiškų skyrybų 
taisyklėms, iki pat pabaigos vis pametėdavau jam pinigų. Mane 
galutinai pribaigė Džerio Boltono, galingo aktorių gildijos šulo, 
skambutis. Kai grįžau iš Europos, būtent šis šlykštus tipas ban- 
dė užtampyti mane po teismus, numarinti badu. Nepavyko, tada 
užsipuolė Frenką, kai šis neteko Luelos malonės. Menkysta pikta- 
darys, bet visagalis. Žinojo, kad nekenčiu jo iki širdies gelmių, bet 
vis tiek buvo toks įžūlus ir paskambino. 

— Doroti? Aš labai liūdžiu. Žinau, karštai mylėjote Frenką, 
ir aš... 

— Žinau, kad jūs, Džeri, išmetėte jį į gatvę, kad užtrenkėte 
jam visas duris. Malonėkite padėti ragelį, aš nemėgstu šiurkščiai 
kalbėti. 


30 FRANGCOISE SAGAN m ANGELAS SARGAS 


Jis nebesileido į kalbas. Įsiūtis padėjo man atsipeikėti. Grįžau 
į svetainę ir pasakiau Luisui, kad nekenčiu Džerio Boltono, kad 
nekenčiu jo dolerių, jo direktyvų. 

— Jei nebūčiau buvusi geros sveikatos, jei nebūčiau turėjusi iš- 
tikimų draugų, jis būtų pastūmėjęs mane į savižudybę, kaip Fren- 
ką. Baisus veidmainis. Kaip gyva nesu linkėjusi niekam mirties, 
bet jam beveik linkiu. Jam vieninteliam galėčiau to palinkėti. 

Taip baigiau ugningą savo kalbą. 

— Jūs per daug pakanti, brangioji, — išsiblaškęs paprieštaravo 
Luisas. - Yra ir daugiau žmonių, nusipelnančių mirti. 


PENKTAS SKYRIUS 


Trise sėdėjome studijoje, mano kabinete. Neradau sau vietos ir 
žvilgsniu hipnotizavau telefoną. Kendi iš susijaudinimo pabalo. 
Tik Luisas, išsidrėbęs lankytojų krėsle, atrodė ramus, kone nuo- 
bodžiavo. Mes laukėme filmavimo bandymų rezultatų. 

Kartą vakare, praėjus kelioms dienoms po Frenko mirties, Lui- 
sas staiga ryžosi atsistoti. Lengvai, tarsi koja niekuomet nė nebū- 
tų lūžusi, jis paėjėjo kelis žingsnius ir sustojo priešais mane. 

— Žiūrėkite, aš sveikas. 

Buvau taip pripratusi prie Luiso, prie jo „luošumo,, jog net ne- 
pagalvojau, kad anksčiau ar vėliau tai įvyks. Greitai jis man pa- 
sakys: „Iki pasimatymo“, „Ačiū“, — ir dings už kampo, daugiau jo 
nepamatysiu. Širdį suspaudė skausmas. 

— Puiki naujiena, — išlemenau. 

— Taip manote? 

— Žinoma. O ką dabar ketinate daryti? 

— Viskas priklauso nuo jūsų, — ramiai pasakė ir vėl atsisėdo. 

Lengviau atsikvėpiau. Jis bent jau neišvažiuoja tuojau pat. Bet 
Luiso žodžiai mane suintrigavo. Kodėl staiga tokio skrajūno, to- 
kios abejingos ir laisvos būtybės likimą turėčiau lemti aš? Visą tą 
laiką buvau jam tik slaugė, ir tiek. 

— Jei liksiu čia, turiu susirasti darbą, — pasakė Luisas. 

— Jūs norite įsikurti Los Andžele? 

— Aš pasakiau „čia“, - atkirto smakru rodydamas į terasą, į savo 
krėslą. Patylėjęs pridūrė: - Jeigu, žinoma, jūs neprieštaraujate, 

Man iškrito cigaretė, pakėliau ją, pašokau nerišliai burbėda- 
ma: „Štai kaip, tai bent, na, na, aš to nesitikėjau“, ar ką panašaus. 
Jis sėdėjo nė nekrustelėdamas ir dėbsojo į mane. Išraudau sumi- 
šusi (tik to ir trūko!) ir pabėgau nuo jo į virtuvę. Tiesiog iš butelio 
gurkštelėjau gerą gurkšnį škotiško viskio. Dar kiek — ir tapsiu al- 
koholike, jeigu dar netapau. Atgavusi amą, grįžau į terasą. Laikas 
paaiškinti šiam bernužėliui, kad gyvenu viena, nes man patinka 
taip gyventi, nes pati apsisprendžiau, kad man visai nereikia jau- 
no palydovo. Be to, dabar negaliu pasikviesti gerbėjų, ir tai kar- 
tina man gyvenimą. O trečia, trečia... Ir apskritai jam čia nedera 
pasilikti. Prieš dvi minutes mane baugino tai, kad jis gali išvažiuo- 
ti, o dabar susierzinau vien pagalvojusi, kad gali čia pasilikti. Bet 
neturėjau laiko analizuoti visų prieštaravimų. 

— Luisai, - pasakiau, - mums reikia pasikalbėti. 

— Nebūtina. Jei nenorite, kad pasilikčiau, aš išvažiuosiu. 

— Ne tai svarbu, — pasakiau visiškai išsimušusi iš vėžių. 

— O kas? 

Buvau sutrikusi. Ir tikrai, kas dabar gali būti svarbu? Juk neno- 
rėjau, kad jis išvažiuotų. Jis man patiko, 

— Nepatogu, - pasakiau vos girdimu balsu. 

Jis jaunatviškai nusijuokė. Aš išpyškinau: 

— Koljūs sveikote, buvo normalu, kad gyvenate mano namuo- 
se. Jūs čia vienas svetimame mieste, patekote į bėdą, jūs... 

— O kai pradėjau vaikščioti, pasidarė nenormalu? 

— Šito niekam nepaaiškinsi. 

— Kam nepaaiškinsi? 

— Niekam! 


— Ar visiems turite aiškintis dėl savo poelgių? 

Jo balse pajutusi panieką, įsiutau: 

— Bet, Luisai, pagalvokite pats. Aš turiu tam tikrų įpročių, tu- 
riu draugų, mano namuose... na, žodžiu, būna vyriškių... 

Visa tai išpoškinusi — koks nusižeminimas! — ir vėl paraudau. 
Sulaukusi keturiasdešimt penkerių! Luisas linktelėjo. 

— Žinau, kad vyrai jus įsimyli. Pavyzdžiui, tas tipas su automo- 
biliu, Bretas. 

— Manęs ir Polo niekada niekas nesiejo, - lyg tarp kitko pasa- 
kiau. — Be to, tai ne jūsų reikalas. Jūsų gyvenimas čia mane kom- 
promituoja. 

— Jūs jau pakankamai suaugusi, — tuoj pat paprieštaravo Lui- 
sas. — Tiesiog pamaniau: jeigu susirasčiau darbą mieste, galėčiau 
gyventi čia ir parnešti pinigų. 

— Man nereikia pinigų! Pakankamai uždirbu, galiu ir be nuo- 
mininkų pinigų išsiversti! 

— Bet man taip būtų patogiau, — taikiai paprieštaravo. 

Po ilgų ginčų pagaliau susitarėme. Luisas tegul pabandys su- 
sirasti darbą, paskui ir butą kur nors netoliese, jeigu taip nori. Jis 
tam pritarė. Miegoti nuėjome visiškai patenkinti vienas kitu. Jau 
snausdama pagalvojau, kad jis taip ir nepasakė, kodėl nori likti 
pas mane. 

Kitą dieną studijoje visiems papasakojau apie angeliškos iš- 
vaizdos jaunuolį. Teko išklausyti keletą lėkštų juokelių, užtat pa- 
vyko išgauti pažadą, kad Luisas bus čia pakviestas. Aš jį atvežiau, 
jis nusifilmavo, ir mano globėjas Džėjus Grantas pažadėjo arti- 
miausiomis dienomis peržiūrėti nufilmuotą medžiagą. Ir štai toji 
diena atėjo. Džėjus sėdėjo peržiūrų salėje, be Luiso, ten buvo dar 
tuzinas pretendentų, taigi reikės rinktis. Aš graužiau rašiklį. Ken- 
di — Luisas krito jai į akį iš pirmo žvilgsnio — išsiblaškiusi baksno- 
jo rašomosios mašinėlės klavišus. 

— Nelabai gražus vaizdas, - susimąstęs pasakė Luisas. 

Pažvelgiau į nugeltusią pievelę už lango. Viešpatie, šit apie 

ką jis! Gal jam lemta tapti ryškiausia amerikiečių kino žvaigžde, 
meilužiu numeris vienas, o jis samprotauja apie vaizdą už lango! 
Akimirką įsivaizdavau, kaip jis, publikos numylėtinis, daugybės 
„Oskarų“ laimėtojas, išvažinėjęs visą pasaulį, kartais užsuka su 
savo „Kadilaku“ pas senutę Doroti, kadaise padėjusią jam pasirinkti 
gyvenimo kelią. Susijaudinau suskambus telefonui. Čiupau ragelį. 

— Doroti? Tai Džėjus. Brangute, jūsų mažylis nuostabus. Už- 
sukite pažiūrėti. Nuo Džeimso Dino laikų nieko panašaus nesu 
regėjęs. 

— Jis čia, — tyliai pasakiau. 

— Puiku. Atvažiuokite abu. 

Kendi, nosinaite šluostydamasi ašaras, išbučiavo mus. Šoko- 
me į mano automobilį. Iki peržiūrų salės trys kilometrai. Įveikė- 
me juos per rekordiškai trumpą laiką ir puolėme Džėjui į glėbį. 
„Puolėme“ ne visai tiksliai pasakyta. Luisui tai visai nerūpėjo, jis 
slinko vos vilkdamas kojas, kažką švilpavo. Mandagiai pasisvei- 
kino su Džėjumi, atsisėdo tamsioje salėje šalia manęs, ir mums 
buvo parodyta nufilmuota medžiaga. 

Ekrane jo veidas buvo kitoks. Ryškėjo kažkas, ką sunku nusa- 
kyti, kažkas žiauraus, nežaboto, bet siaubingai patrauklaus. Jau- 
čiausi nejaukiai. Neįprastas, neįsivaizduojamas laisvumas. Jis atsi- 
stoja, atsiremia į sieną, užsidega cigaretę, nusižiovauja, nusišypso. 
Elgėsi taip, tarsi aplinkui nebūtų nė gyvos dvasios. Kamera Luiso 
visiškai nevaržė. Ar jis apskritai suvokė, kad yra filmuojamas? 

Užsidegė šviesa, Džėjus nutaisė pergalingą miną, atsigręžė 
į Mane: 

— Na, Doroti, ką pasakysite? 

Žinoma, juk jis jį surado! Nieko neatsakiau, tik palinkčiojau 
galvą — tokia kalba čia geriausiai suprantama. Džėjus kreipėsi 
į Luisą: 

— Kaip jūs pats sau patinkate? 

— Niekaip, — santūriai atsakė Luisas. 

— Kur mokėtės vaidinti? 

— Niekur. 

— Niekur? O jeigu rimtai? 

Luisas atsistojo, jo veide galėjai įžvelgti pasibjaurėjimą. 

— Niekada nemeluoju, pone... 

— Aš esu Grantas, - automatiškai tarė Džėjus. 

— Aš niekada nemeluoju, pone Grantai. 

Pirmąkart mačiau Džėjų sutrikusį. Jis net paraudo: 

— Nesakau, kad meluojate. Bet jūs taip natūraliai elgėtės fil- 
muojamas. Debiutantams retai tai pavyksta. Doroti gali patvir- 
tinti, kad nemeluoju. 

Jis atsisuko į mane nutaisęs tokią maldaujamą miną, kad vos 
susilaikiau neprunkštelėjusi. Atskubėjau jam į pagalbą: 

— Luisai, jums tikrai gerai pavyko. 

Jis dėbtelėjo į mane, nusišypsojo ir staiga pasilenkė prie ma- 
nęs, tarsi būtume buvę vieni: 

— Ar jums patiko? 

Luiso veidas buvo per du centimetrus nuo manojo. Pasimuis- 
čiau krėsle, jaučiausi siaubingai nejaukiai: 

— Na žinoma, Luisai, aš įsitikinusi, kad jūsų laukia puiki ateitis. 

Džėjus taktiškai kostelėjo, to ir tikėjausi. 

— Aš parengsiu jums sutartį, Luisai. Jei norite, galite parodyti 
ją savo advokatui. Kur jūs apsistojote? 

Susigūžiau krėsle. Tarsi iš tolo atsklido ramus Luiso balsas: 

— Aš gyvenu pas misis Seimur. 


ŠEŠTAS SKYRIUS 


Jeigu Holivude būčiau buvusi svarbesnė persona, be jokios abe- 
jonės, būtų įsiplieskęs skandalas. Na, o kukli scenarijų autorė 
atsipirko keliais menkais komentarais ir kvailais pasveikinimais 
su būsima „mano protežė“ sėkme. Paskalų nešiotojų minia ma- 
nęs neužsipuolė. Gandai neperžengė mano kontoros slenksčio. 
Profesionalams skirtame laikraštyje pasirodė pranešimas, kad 
garsusis Džėjus Grantas priėmė vaidinti niekam nežinomą nau- 
joką Luisą Mailsą. Ir tik Polas Bretas labai rimtai paklausė apie 
tolesnius mano planus dėl Luiso. Mudu susitikome su Polu stu- 
dijos bare per improvizuotus priešpiečius. Polas buvo sulysęs, tai 
jam tiko. Ir liūdnas. Bet mūsų kraštuose beveik visi keturiasde- 
šimtmečiai atrodo liūdni. Žvelgdama į jį, staiga prisiminiau, kad 
pasaulyje yra ir vyrų, ir asmeninis gyvenimas. Linksmai atsakiau, 
kad jokių planų dėl Luiso ateities neturiu, kad nuoširdžiai dėl jo 
džiaugiuosi ir kad greitai jis išsikraustys iš mano namų. Polas ne- 
patikliai pažvelgė į mane: 

— Doroti, man iš pat pradžių patiko, kad jūs nemeluojate ir 
nevaidinate idiotiškų komedijų kaip daugelis čionykščių moterų. 

— Na ir kas? 


— Tik nesakykite, kad tokia moteris kaip jūs gali mėnesį gy- 

venti po vienu stogu su gražiu jaunu vyru ir kad tarpjų ne... Ojis, 
turiu pripažinti, tikrai dailus... 

Aš nusikvatojau. 

— Polai, jūs turite manimi patikėti. Fiziškai jis manęs netrau- 
kia. Aš jo taip pat. Žinau, gal tai ir atrodo keista, bet nieko ne- 
padarysi. 

— Galite prisiekti? 

Vyrų troškimas išgauti iš moterų priesaikas mane tiesiog grau- 
dina. Aš prisiekiau ir, dideliam mano nustebimui, Polas tiesiog 
pražydo. Buvo kuo stebėtis. Pirma, niekuomet nebūčiau pama- 
niusi, kad Polas toks naivus ir tiki moters priesaika. Antra, nė 
neįtariau, kad jis taip stipriai žavisi manimi. Mačiau — išgirdęs 
priesaiką labai apsidžiaugė. Staiga prisiminiau, kad jau beveik vi- 
sas mėnuo, kai Luisas gyvena pas mane, o aš per tą laiką beveik 
niekur nebuvau išėjusi, nė karto nesimylėjau. Senokai taip buvo 
nutikę — tai, kas vadinama asmeniniu gyvenimu, man visuomet 
buvo bene svarbiausia. Įdėmiai pažvelgiau į Polą ir padariau išva- 
dą, kad jis mielas, elegantiškas, puikių manierų. Paskyriau pasi- 
matymą rytojaus dieną. Jis užsuks manęs devintą vakaro, mes va- 
karieniausime „Pas Romanovus“, paskui pašoksime. Išsiskyrėme 
žavėdamiesi vienas kitu. 

Rytojaus dieną grįžau namo anksčiau. Nusprendžiau, jog ner- 
siuos iš kailio, kad tik atrodyčiau pritrenkiamai ir galutinai suvi- 
liočiau Polą. Luisas, kaip įprastai, sėdėjo krėsle. Jis ištiesė man 
popieriaus lapą, bėgdama pro šalį, čiupau jį. Tai buvo Granto su- 
tartis. Buvo numatęs sukurti tris filmus dalyvaujant Luisui, skirti 
padorią algą dvejiems metams ir, aišku, įgyti ypatingas teises į jį. 
Akimis perbėgusi dokumentą, patariau Luisui būti atsargesniam 
ir pasikonsultuoti su mano advokatu. 

— Jūs patenkintas, Luisai? 

— Man vis tiek. Jeigu jums čia viskas atrodo normalu, pasira- 
šysiu. Kur taip skubate? 

— Važiuoju į restoraną, — linksmai atsakiau. — Po valandos at- 
važiuos Polas Bretas. 

Užbėgau laiptais į viršų ir užsidariau vonioje. Vos pasinėriau į 
karštą vandenį, prieš akis visomis vaivorykštės spalvomis nušvi- 
to ateitis. Atrodė, viskas įmanoma: Luisas padarys puikią karjerą, 
Polas, kaip ir dabar, mane mylės, mes važinėsime vakarieniauti, 
linksminsimės, paskui galbūt mylėsimės. Taigi gyvenimas nuos- 
tabus. Pakančiai tyriau save veidrodyje: kūnas dar grakštus, vei- 
das laimingas. Niūniuodama užsivilkau žavų peniuarą, dukters 
atsiųstą iš Paryžiaus. Atsisėdau prie veidrodžio, išsiėmiau kosme- 
tikos reikmenis ir pradėjau gražintis. Staiga veidrodyje pamačiau 
man už nugaros stovint Luisą. Įėjo nepasibeldęs. Tai nustebino, 
bet nepapiktino, nes buvau puikios nuotaikos. Atsisėdo šalia ant 
grindų. Vieną akį jau buvau spėjusi padažyti, kitos ne - atrodžiau 
kvailai. Skubėjau baigti šią procedūrą. 

— Kur važiuojate? — paklausė Luisas. 

— „Pas Romanovus“ Tai Holivudo užeiga, įprasta ten lankytis. 
Greitai ir jums teks ten buvoti. 

— Nekalbėkite kvailysčių, — piktai pasakė jis, kapodamas 
žodžius. 

Sekundę apmiriau rankoje laikydama šepetėlį: 

— Kodėl kvailysčių? Tai iš tikrųjų žavus restoranas. 

Jis nieko neatsakė. Tik kaip įprastai žiūrėjo pro langą. Baigiau 
dažytis akis, bet dažyti lūpas jam stebint būtų buvę nepadoru. 
Taip pat nepadoru, kaip nusirengti vaiko akyse. Grįžau į vonios 
kambarį, pasidažiau jausmingai a /a Kreiford lūpas. Apsivilkau 
mėgstamą tamsiai mėlyną suknelę — tiksli Sen Lorano modelio 
kopija. Teko pasidarbuoti su užtrauktuku, taigi visai pamiršau 
Luisą ir, grįžusi į kambarį, kone užšokau ant jo. Jis kaip anksčiau 
sėdėjo ant kilimo. Pašoko ir įsistebeilijo į mane. Nusišypsojau, 
buvau patenkinta savimi. 

— Ar jums patinku? 

— Jūs man labiau patinkate su sodininkės drabužiais, - atsakė. 

Aš nusijuokiau ir pasukau durų link. Reikėjo spėti suplakti 
kokteilius. Bet Luisas griebė mane už rankos. 

— O aš ką veiksiu? 

— Ką norite, - jo klausimas nustebino. — Pažiūrėkite televizo- 
rių, baikite valgyti tuną. Jei norite, galite paimti mano automo- 
bilį ir... 

Jis laikė mane už rankos, atrodė išsiblaškęs ir drauge susikau- 
pęs. Žiūrėjo tarsi kiaurai pro mane, atpažinau tą neregintį žvilgs- 
nį, taip apstulbinusį mane iš ekrano. Taip žiūri žmogus, svetimas 
šiai žemei. Pabandžiau ištraukti ranką — bergždžiai. Mintyse mel- 
džiau, kad kuo greičiau atvažiuotų Polas. 

— Paleiskite, Luisai, aš skubu. 

Kalbėjau tyliai, tarsi bijočiau pažadinti miegantįjį. Mačiau, 
kaip jo kakta ir skruostais srūva prakaitas, pamaniau, gal susirgo. 
Staiga jis atsipeikėjo, pažvelgė man į akis ir paleido ranką. 

— Jūsų vėrinys neužsegtas, - sumurmėjo. 

Ištiesęs ranką, vikriai spragtelėjo perlų vėrinio segtuką ir per 
žingsnį atsitraukė. Aš nusišypsojau. Tai truko ne ilgiau kaip se- 
kundę, bet aiškiai jutau, kaip nuo pakaušio per nugarą nusirito 
prakaito lašelis. Jausena ne tokia, kurią kartais patiri, kai vyras 
lūpomis prisiliečia prie kaklo, — tą jausmą gerai pažįstu, — ne, tai 
kažkas kita. 

Polas atvažiavo tiksliai sutartą valandą. Su Luisu elgėsi gana 
maloniai. Šiek tiek globėjiškai, bet maloniai. Trise išgėrėme po 
kokteilį, nuotaika vėl pagerėjo. Išvažiuodama pamojavau Luisui, 
bet jis nė nekrustelėjo. Aukštas ir grakštus, gražus, labai gra- 
žus, pernelyg gražus, jis tarsi sustingo durų ertmėje žiūrėdamas 
mums pavymui. Tą vakarą mano lūkesčiai išsipildė. Sutikau daug 
pažįstamų, dvi valandas šokau su Polu, paskui nuvažiavome pas 
jį. Buvau šiek tiek apsvaigusi nuo alkoholio. Vėl mėgavausi taba- 
ko kvapu, vyro kūno sunkiu. Nakties tamsoje Polas man į ausį 

šnibždėjo švelnius žodžius. Pasakė, kad myli, pasiūlė ranką bei 
širdį. Aš, be jokios abejonės, atsakiau „taip“, nes lovoje galiu paža- 
dėti bet ką. Šeštą valandą ryto priverčiau jį parvežti mane namo. 
Luiso kambario langinės buvo uždarytos. Tik ryto vėjelis šiureno 
sode piktžoles. 


SEPTINTAS SKYRIUS 


Praėjo mėnuo. Luisas pradėjo filmuotis kažkokiame sentimenta- 
liame vesterne. Jam davė epizodinį vaidmenį, bet jis vis tiek buvo 
toks įspūdingas, kad apie jį pradėjo kalbėti. Atrodė, Luisą tos 
šnekos mažai jaudina. Laisvomis valandėlėmis tylomis slankio- 
davo po studiją, daug laiko praleisdavo mano kabinete - tuomet 
jį švelniai globodavo Kendi - arba klaidžiodavo tarp senų Holi- 
vudo dekoracijų. Dažniausiai tarp niekad neišardomų B serijos 
kaubojiškų dekoracijų. Tai ištisi kaimai — faneriniai namų fasadai, 
viršutiniai aukštai, mediniai laiptai, o už jų —- tuštuma. Vaizdas 
jaudinantis ir kartu skaudžiai liūdnas. Luisas valandų valandas 
slampinėdavo netikromis gatvelėmis, kartkartėmis prisėsdavo 
prieangyje surūkyti cigaretės. Vakare parveždavau jį namo, jis vis 
dažniau likdavo ten vienas. Polas nekantravo stoti sa manimi prie 
altoriaus. Kad atvėsinčiau jo įkarštį, teko pasitelkti visus diploma- 
tinius savo gebėjimus. Aplinkiniai visi iki vieno manė, kad gyvenu 
su dviem vyrais. Įgijau lemtingos moters reputaciją. Tai, nors ir 
erzino, grąžino jaunystės pojūtį. 

Trys nuostabios savaitės. Mylinčiam gyvenimą niekada nepa- 
kaks žodžių tokiai jausenai įvardyti. Dienos grožis, naktų žave- 
sys. Galvos svaigimas nuo vyno ir pojūčių saldumo. Švelnumo 

akimirkos, darbo azartas, sveikata. Neįtikima laimė pabusti rytą 
suvokiant, kad tau prieš akis visa diena, ilga diena, kupina džiaugs- 
mų ir rūpesčių. Kad galėsi ja mėgautis, kol sapnas, panašus į mir- 
tį, nesukaustys tavęs iki kito ryto. Niekada nerasiu žodžių, kuriais 
galėčiau atsidėkoti dangui, Dievui, savo motinai už tai, kad atėjau 
į šį pasaulį, kur viskas skirta man: paklodžių baltumas, jų vėsa, 
meilužio artumas ir vienatvė, pilkšvai žydras vandenynas, tiesi, 
lygi kelio juosta į studiją, visų radijo stočių muzika ir maldauja- 
mas Luiso žvilgsnis. 

Tuomet idilė ir baigėsi. Mane pradėjo graužti sąžinė. Ėmė ka- 
muoti mintis, kad visus vakarus palieku jį vieną. Kai užsukdavau 
paimti jo į filmavimo aikštelę, trinktelėdavau automobilio dureles, 
lėta ir, tikiuosi, grakščia, santūrios moters eisena žingsniuodavau 
pas jį, ojis žengdavo priešais mane susimąstęs, sugniužęs, susirau- 
kęs. Kartais imdavau manyti, kad galbūt gyvenu netinkamai. Kad 
būties laimė, džiaugsmas, vyrų meilė, visas mano gyvenimas — tik 
kvaili spąstai... Negi turėčiau pulti prie jo, apglėbti ir paklausti... 
ko paklausti? Kažkur sielos kertelėje sukirbėdavo siaubas. Atrody- 
davo, kad mane tarsi skiedrą srovė neša į kažką nepatirta, liguista, 
bet tikra. Suimdavau save į rankas, juokdavausi, sakiau jam: „Svei- 
kas, Luisai“, — ir jis atsakydavo šypsena. Kartą ar du mačiau, kaip 
jis filmuojasi. Prieš godžią kameros akį sulėtindavo judesius kaip 
puolamas žvėris, atrodydavo kažin kur nutolęs, didingas, panašiai 
kaip zoologijos sodo liūtas, kurio žvilgsnio neįmanoma atlaikyti. 

Tuomet Boltonas nutarė jį perpirkti. Tai padaryti nebuvo sun- 
ku. Nė vienas Holivudo prodiuseris nebūtų drįsęs jam paprieš- 
tarauti. Juolab Džėjus Grantas. Boltonas išsikvietė Luisą, pateikė 
savo sąlygas ir pranešė, kad išpirko pirmąją sutartį. Sužinojusi tai, 
įsiutau. Luisas be jokio entuziazmo papasakojo apie jųdviejų su- 
sitikimą. Traukiau smulkmenas vos ne su replėmis. 

— Jis sėdėjo prie didelio stalo ir rūkė cigaretę. Pasiūlė man at- 
sisėsti, o pats paskambino kažkokiam tipui. 

Luisas kalbėjo neskubėdamas, nuobodžiaudamas. Mes sėdė- 
jome terasoje, tą vakarą nutariau pabūti namie. 

— O jūs? 

— Ant jo stalo mėtėsi kažkoks žurnalas. Aš įnikau skaityti. 

Mano nuotaika iškart pagerėjo. Jaunuolis, vartantis Boltonui 
po nosimi žurnalą, - tokia scena negali nedžiuginti. 

— O toliau? 

— Jis padėjo ragelį ir paklausė, ar tik aš nemanąs, kad sėdžiu 
dantisto priimamajame? 

— Ir ką jūs atsakėte? 

— Kad nemanau. Kad niekada nesu buvęs pas dantistą. Mano 
dantys sveiki. 

Jis pasilenkė prie manęs ir pirštu kilstelėjo viršutinę lūpą, kad 
galėčiau įsitikinti. Aš linktelėjau. 

— Kas buvo paskui? 

— Nieko. Jis pradėjo plūstis, pasakė, kad teikia man didelę gar- 
bę skirdamas tiek dėmesio. Kažką panašaus. Kad perka mane ir 
žada tiesiog pavydėtiną, jo žodžiais, karjerą. 

Staiga Luisas susijuokė. 

— Pavydėtiną karjerą - man! Atsakiau, kad manęs tai nedomi- 
na, bet turiu uždirbti daugiau pinigų. Žinote, aš radau „Roisą“. 

— Ką radote? 

— Prisimenate, jūs neseniai su Polu kalbėjote apie „Roisus“. 
Automobiliui dvidešimt metų, jis didžiulis, o jo viduje pilna auk- 
so. Jį atvarys šią savaitę. Boltonas man davė pakankamai pinigų, 
tad galiu pradėti mokėti, aš pasirašiau kreditą. 

Buvau apstulbusi ir niekaip negalėjau atsipeikėti. 

— Jūs norite pasakyti, kad nupirkote man „Roisą'? 

— Juk norėjote tokio automobilio? 

— Šitaip tikėjotės supurtyti apgailėtiną mano vaizduotę? O gal 
manote, kad turėčiau šokinėti iš džiaugsmo kaip kokia modistė? 
Arjūs sveiko proto? 

Jis paprieštaravo taikiai ir švelniai, beveik tėviškai mostelė- 
damas. Tai labiau būtų tikę kokiai vyresnei nei aš moteriai. Mes 
vaidinome spektaklį, kuris, taip susiklosčius santykiams, tegul ir 
platoniškiems, buvo juokingas. Jaudino, bet kėlė juoką. Luisas tai 
suprato iš mano žvilgsnio ir paniuro. 

— Maniau, jums bus malonu. Atleiskite, šiandien turiu su kai 
kuo susitikti mieste. 

Man nespėjus ištarti nė žodžio, jis pašoko ir išėjo. Miegoti 
nuėjau graužiama sąžinės. O vidurnaktį atsikėliau ir parašiau at- 
gailos laišką — dėkojau Luisui ir atsiprašinėjau tokiais sentimen- 
taliais žodžiais, kad kai kuriuos teko išbraukti. Pakišau laišką jam 
po pagalve ir ilgai nėjau gulti - laukiau grįžtant. Ketvirtą valandą 
ryto jo vis dar nebuvo, aš lengviau, nors ir su liūdesiu, atsidusau 
pagalvojusi, kad pagaliau jis susirado meilužę. 

Užgesinau šviesą kone paryčiui ir prieš užmigdama išjungiau 
telefoną, todėl apie įvykį sužinojau tik pusę pirmos, kai vis dar 
žiovaudama atėjau į biurą. Mano sekretorė iš susijaudinimo tie- 
siog tirtėjo ant kėdės, jos akys buvo patamsėjusios. Jeigu rašomą- 
ją mašinėlę dabar jungtų ne į lizdą, o jai prie klubo, tikriausiai ši 
pradėtų veikti. Kendi prisispaudė man prie krūtinės: 

— Ką jūs apie tai pasakysite, Doroti? Ką pasakysite? 

— O Viešpatie, apie ką jūs? 

Su siaubu pamaniau, kad man tikriausiai pasiūlė pelningą sutar- 
tį. Kendi jokiu būdu nebūtų leidusi jos atsisakyti, o mane kaip tik 
dabar užklupo tingulio priepuolis. Nors esu visiškai sveika, nuo pat 
gimimo visi puola mane globoti, tarsi būčiau protiškai atsilikusi. 

— Ką, jūs nežinote? — Džiaugsmas dar labiau nušvietė jos vei- 
dą. - Džeris Boltonas mirė... 

Prisipažinsiu, kaip ir jai, kaip ir visiems studijoje, ši naujiena 
man neatrodė bloga. Atsisėdusi priešais Kendi pamačiau, kad ji 
jau ištraukė butelį škotiško viskio ir dvi taures šiam įvykiui ap- 
laistyti. 

— Nuo ko jis mirė? Juk dar vakar Luisas buvo su juo susitikęs. 

— Jį nužudė. 

— Kas? 

Kendi staiga prabilo droviai tarsi puritone: 

— Net nežinau, kaip pasakyti. Atrodo, ponas Boltonas... Jo gy- 
venimo būdas skyrėsi... 

— Kendi, — pasakiau griežtai, — mūsų visų gyvenimo būdas 
bent kuo nors skiriasi. Kalbėkite aiškiai. 

— Jį rado vienoje abejotinos reputacijos užeigoje, netoli Mali- 
bu. Atrodo, buvo nuolatinis tos užeigos klientas. Jis užlipo į savo 
kambarį su jaunuoliu - jaunuolis iki šiol dar nerastas. Jis jį ir nu- 
žudė. Per radiją pasakė, kad tai žmogžudystė su apiplėšimu. 

Vadinasi, Boltonas trisdešimt metų sėkmingai slėpė savo ais- 
trą. Trisdešimt metų vaidino nepaguodžiamą našlį, griežtų taisy- 
klių puoselėtoją. Trisdešimt metų drabstė purvais aktorius, jautu- 
sius potraukį savo lyties žmonėms, gadino jiems karjerą. Ir viskas 
dėl savisaugos, akims apdumti... Kvaila. 

— Keista, kad bylos neužglaistė. 

— Sako, žudikas pats paskambino į policiją, į laikraščius. Vi- 
durnaktį rado lavoną. Viskas vyko labai greitai. Užeigos savininką 
prirėmė prie sienos. 

Nesuvokdama, ką darau, paėmiau taurę nuo stalo, paskui 
bjaurėdamasi pastačiau ją atgal. Per anksti gerti. Nutariau apei- 
ti kabinetus. Visi šurmuliavo. Buvo justi kažkokia džiaugsminga 
nuotaika, o tai man nelabai patiko. Aš bent jau nedžiūgaučiau iš- 
girdusi, kad mirė žmogus. Visus šiuos žmones Boltonas įžeidinė- 
jo, žlugdė, todėl dabar jo mirtis jiems kelia nesveiką jaudulį. 

Sparčiu žingsniu išėjau ir pasukau į aikštelę, kur filmavosi 
Luisas. Filmavimas prasidėjo aštuntą ryto, po bemiegės vien- 
gungio nakties Luisas turėjo būti ne itin žvalus. Bet ne, stovėjo 
pasirėmęs į atramą ir šypsojosi, buvo labai gyvybingas. Žengė 
man priešpriešiais. 

— Luisai, ar jau Žinote? 

— Taip, žinau. Rytoj dėl gedulo nevyks filmavimas. Galėsiu pa- 
dirbėti sode. — Šiek tiek patylėjęs pridūrė: — Negalėčiau sakyti, 
kad atnešiau jam sėkmę. 

— Tai pakenks jūsų karjerai. 

Jis abejingai numojo ranka. 

— Luisai, ar perskaitėte mano laišką? 

— Ne, šiąnakt nenakvojau namie. 

Aš nusijuokiau: 

— Tai jūsų teisė. Tik norėjau pasakyti, kad nepaprastai džiau- 
giuosi dėl „Roiso“. Tiesiog buvau taip apstulbusi, kad negalėjau 
visko tinkamai išreikšti, štai ir viskas. Labai dėl to krimtausi. 

— Dėl manes nesikrimskite. Niekada. 

Ji pašaukė. Reikėjo nufilmuoti trumpą meilės sceną su Džeine 
Pauer, vaidinančia naivią mergaitę. Jos plaukai buvo juodi, lūpos 
kaip visuomet pasirengusios bučiuotis. Ji nė neslėpdama pasiten- 
kinimo krito jam į glėbį, ir aš pamaniau, kad dabar Luisas rečiau 
nakvos namie. Taip ir turi būti. Nužingsniavau į studijos restora- 
nėlį, kur buvau paskyrusi pasimatymą Polui. 


AŠTUNTAS SKYRIUS 


„Roisas“ pasirodė esąs didžiulis ir kerėpliškas: purvinos baltos 
spalvos automobilis su nuleidžiamu stogu, su neva juodomis pa- 
galvėmis (anksčiau jos buvo juodos) ir daugybe blizgančių nieku- 
čių. 1925 metų modelis, ne vėlesnis. Atrodė siaubingai. Mano ga- 
ražas vienvietis, automobilį teko pastatyti tiesiog sode, nors jis ir 
taip nebuvo erdvus. Įrėmintas dagių „Roisas“ atrodė gana roman- 
tiškai. Luisas buvo sužavėtas, vaikštinėdavo aplink automobilį, 
pamėgtą krėslą terasoje iškeitė į galinę „Roiso“ sėdynę. Pamažu 
jis pernešė čia savo mėgstamas knygas, cigaretes, butelius. Grįžęs 
iš studijos, eidavo tiesiai prie automobilio, griūdavo ant sėdynės, 
nuleisdavo kojas ant žemės ir mėgaudamasis traukdavo į plaučius 
vakaro aromatą ir vos juntamą pelėsių kvapą, sklindantį iš pagal- 
vių. Ačiū Dievui, jam nekilo noras važiuoti — to labiausiai bijojau. 
Net neįsivaizduoju, kaip pasisekė partempti čia „Roisą“. 

Mudu su Luisu nutarėme kas sekmadienį plauti automobilį. 
Jeigu jums nėra tekę sekmadienio rytais plauti 1925 metų „Roiso“, 
kaip skulptūra puošiančio apleistą sodą, tai jūs nesat patyrę būties 
džiaugsmo. Automobilį plovėme pusantros valandos, paskui ėmė- 
mės jo vidaus —- sugaišome trisdešimt minučių. Iš pradžių aš padė- 
jau Luisui: gramdžiau žibintus, radiatorių, antvožą. Tada ėmiausi 


48 FRANCOISE SAGAN m ANGELAS SARGAS 


salono. Tai buvo mano valda, čia labiau nei savo namuose jaučiau- 
si esanti šeimininkė. Užtepiau ant pagalvių specialios priemonės 
ir įtryniau zomšos skudurėliu. Paskui iki blizgesio nušveičiau prie- 
taisų skydelį. Kvėptelėjau ant ciferblatų, patryniau aprasojusius sti- 
klus ir apmirusi iš džiaugsmo ėmiau grožėtis spidometro rodykle, 
sustingusia ties nuoroda „80 mylių“. Luisas, apsirengęs senais dra- 
bužiais, ėmėsi padangų, stipinų, buferio. Pusę pirmos ne tik „Roi- 
sas“ spindėjo kaip naujas, bet ir mes spinduliavome iš pasitenkini- 
mo. Vaikščiojome apie automobilį gurkšnodami kokteilį ir nepa- 
prastai džiaugėmės tokiu rytu. Labiausiai todėl, kad jį praleidome 
visiškai beprasmiškai. Ką tik baigėsi darbo savaitė. Šešios nenumal- 
domos dienos — ir dagiai apsiautė automobilį, kuriuo niekuomet 
nevažinėsime. Bet mes jį šveisime kas sekmadienį. Abu atsidavėme 
vaikiškiems džiaugsmams: natūraliems, nevaržomiems, tikriems. 
Rytoj pirmadienis — ir vėl į darbą, ir vėl kasdienybė. Uždirbinėsime 
pinigus, kad galėtume valgyti, gerti ir miegoti, kad svetimi nekai- 
šiotų nosies į mūsų reikalus. O Dieve, kaip kartais vargina gyveni- 
mo sumaištis! Gal todėl, kad nekenčiu to, ką įprasta vadinti gyveni- 
mo esme, kad branginu patį gyvenimą, kad ir koks jis būtų. 

Vieną gražią rugsėjo dieną gulėjau terasoje, apsirengusi didžiu- 
liu Luiso megztiniu — storu, šiltu ir dygiu. Kaip tik tokius mėgstu. 
Prireikė nemažai pastangų, kol įkalbėjau Luisą nuvažiuoti į krau- 
tuvę ir išleisti dalį honoraro garderobui atnaujinti. Tiesą sakant, at- 
naujinti reikėjo viską. Nuo to laiko aš dažnai dėviu jo megztinius. 
Visada mėgau vilkėti savo vyrų megztinius. Tikiuosi, tai vienintelė 
yda, dėl kurios jie gali man papriekaištauti. Taigi aš snūduriavau 
prie scenarijaus, per tris savaites reikėjo sukurti jo dialogus. Siu- 
žetas man pasirodė labai nevykęs. Kiek pamenu, ten buvo kalba- 
ma apie kvailutę mergaitę, kuri susipažino su protingu jaunuoliu 
ir tapo protingesnė. Maždaug taip. Bėda ta, kad toji kvailė, mano 
galva, buvo išties daug protingesnė už savo protingąjį draugą. Bet, 
kadangi tai turėjo visiems patikti, nieko negalėjau keisti. Aš bevil- 

tiškai nuobodžiavau ir nekantriai laukiau, kada pareis Luisas. Bet 
išvydau ne jį, o kukliu juosvo tvido kostiumėliu vilkinčią, įsivėrusią 
puošnius auskarus —- kas galėjo pamanyti? — garsiąją, nepakartoja- 
mąją Luelą Šrimp, neseniai grįžusią iš Italijos. 

Jos automobilis sustojo priešais kuklų mano būstą, ji kažką 
pasakė vairuotojui, kilusiam iš Antilų, ir pastūmė vartelius. „Roi- 
sas“ užtvėrė kelią į namą, taigi jai teko eiti aplinkui. Kai pamatė 
mane, juodose jos akyse šmėstelėjo nuostaba. Manau, atrodžiau 
keistokai: pasišiaušusi, apsivilkusi didžiuliu megztiniu, guliu pin- 
tame šezlonge, o šalia butelis škotiško viskio. Tikriausiai buvau 
panaši į savo mėgstamą Tenesio Viljamso heroję - vienišą gerian- 
čią moterį. Ji sustojo ant laiptų ir tyliai pašaukė mane vardu: „Do- 
roti, Doroti..“ Žiūrėjau į ją išsižiojusi. Luela Šrimp — nacionalinė 
vertybė. Ji niekur nevažiuoja be apsauginio, meilužio ir tuzino 
fotografų. Kaip ji čia, mano sode, atsidūrė? Kelias sekundes abi 
tylėdamos žiūrėjome viena į kitą kaip pelėdos. Turiu pasakyti, 
Luela atrodė puikiai. Jai jau keturiasdešimt, o galėjai pamanyti, 
kad dvidešimt: akinamas grožis, lygi oda, jaunatviškai spindin- 
čios akys. Ji dar kartą pasakė „Doroti“, ir aš, sunkiai išsiropštusi iš 
šezlongo, tyliai atsakiau „Luela“. Stengiausi kalbėti kuo lipšniau. 
Ji grakščiai tarsi jauna stirnaitė užliuoksėjo laiptais. Po griežto 
stiliaus kostiumėliu sunkiai kilojosi nuostabi krūtinė. Luela puolė 
man į glėbį. Staiga suvokiau, kad mudvi abi —- Frenko našlės. 

— O Dieve, Doroti, kai pagalvoju, kad manęs čia nebuvo... kad 
jums teko viską vienai... aš žinau... man sakė... jūs laikėtės pui- 
kiai... aš turėjau, būtinai turėjau su jumis pasimatyti... 

Pastaruosius penkerius metus ji net neprisiminė Frenko, aps- 
kritai nė karto nebuvo su juo susitikusi nuo to laiko, kai jį metė. 
Tikriausiai, pagalvojau aš, Luela neturi ką veikti šią popietę. Arba 
dabartinis meilužis nepatenkina visų jos emocinių užgaidų. Tik 
labai nuobodžiaujanti moteris gali dėl to krimstis. Susitaikiusi su 
likimu, pasiūliau jai krėslą, kliuktelėjau škotiško viskio, ir mudvi 

pradėjome dviem balsais giedoti ditirambus Frenkui. Iš pradžių 
Luela atsiprašinėjo, kad atėmė jį iš manęs (bet aistra pateisina vis- 
ką), aš jai atleidau (nes laikas — geriausias gydytojas), toliau mes 
kalbėjome duetu. Man tai net patiko. Jos kalba buvo vieni štam- 
pai, atmiešti šlakeliu atvirų prisipažinimų, atskleidžiančių kažką 
grobuoniška. Mes jau prisikasėme prie 1959 metų vasaros, ir tada 
pasirodė Luisas. 

Jis liuoktelėjo per „Roiso“ buferį. Šypsojosi. Buvo grakštus ir 
gražus, atrodė toks nerealus. Vilkėjo sena striuke, mūvėjo drobi- 
nėmis kelnėmis, ant akių krito juodos plaukų sruogos. Tokį jį ma- 
tydavau kiekvieną dieną, bet dabar pažvelgiau į jį Luelos akimis. 
Tai bent linksma —- ji net užsikirto. Sustingo kaip šuoliuojantis 
arklys, staiga išvydęs netikėtą kliūtį. Kaip moteris, pamačiusi vy- 
riškį, kurio labai geidžia, kurio pernelyg stipriai ir pernelyg neti- 
kėtai užsigeidė. Luisas irgi ją pamatė, šypsena veide staiga dingo. 
Jis nemėgo svetimų žmonių namuose. Maloniai jį pristačiau, ir 
Luela perėjo į ataką. 

Ji visada vaidindavo lemtingas moteris, be to, nebuvo kvailė. 
Prieš mane sėdėjo aukštuomenės dama - racionali, aukščiausios 
klasės profesionalė. Aš mėgavausi jos vaidyba. Ji netgi nesistengė 
pakerėti Luiso ar priversti žavėtis ja. Ne, ji dėjosi šių namų drau- 
ge, kalbėjo apie automobilį, nerūpestingai išgėrė dar vieną taurę 
viskio, atsainiai domėjosi jo planais. Kaip įmanydama rodė, kad 
ji - maloni, mielo būdo moteris. Kad jos nedomina tos intrigos 
(„tos“ — taigi Holivudo). Iš mesto į mane žvilgsnio supratau, kad 
ji tvirtai tiki, jog Luisas yra mano meilužis, kad nutarė jį nuvilioti. 
Ar ne per daug po vargšo Frenko... Prisipažinsiu - susierzinau. Na 
gerai, tegul žaidžia su Luisu, bet kad taip nepaisytų manęs! Ta gar- 
bėtroška - tiesiog pasibaisėtina storžievė. Ir pirmą kartą po pusės 
metų pajutau vėl bundant savininkės instinktą. Luisas sėdėjo ant 

— Luisai, jums skaudės nugarą, verčiau remkitės į mano krėslą. 

Jis prisišliejo, aš nerūpestingai sukišau pirštus jam į plaukus. 
Staiga Luisas atlošė galvą ir padėjo ją man ant kelių. Užsimerkė ir 
nusišypsojo. Atrodė toks laimingas. Atitraukiau ranką kaip nuo 
ugnies. Luela pabalo, bet aš nejaučiau jokio malonumo - buvo 
gėda dėl savo poelgio. 

Vis dėlto kurį laiką Luela palaikė pokalbį. Ji tiesiog puikiai tvar- 
dėsi, nes Luisas nė karto taip ir nepakėlė galvos nuo mano kelių ir 
neparodė nė menkiausio susidomėjimo mūsų pokalbiu. Buvome 
tarsi balandžių porelė, ir, kai pagaliau atsipeikėjau, mane supurtė 
laukinis juokas. Luela atsistojo, ji atrodė pavargusi. Aš irgi. Aki- 
vaizdu, tai nuliūdino Luisą. Jis nepatenkintas pakilo, prunkšte- 
lėjo ir pažvelgė į Luelą šaltai ir piktai. Visa kuo stengėsi parodyti 
nekantraująs, kad ji kuo greičiau išsinešdintų. Toji irgi metė į jį 
ledinį žvilgsnį — taip žiūrima į daiktą. 

— Aš išeinu, Doroti, - pasakė. — Ko gera, sutrukdžiau. Laimė, 
liekate ne viena, nors, kaip matau, gražuolis jūsų bičiulis ne itin 
galantiškas. 

Luisas nuleido šiuos žodžius negirdom. Aš taip pat. Vairuoto- 
jas atidarė jai dureles. Luela buvo kaip nesava: 

— Argi jūs, jaunuoli, nežinote, kad damas įprasta palydėti? 

Ji atsisuko į Luisą, ir aš su nuostaba pamačiau, kad nacionalinė 
vertybė praranda savitvardą. 

— Taip, kai kalbama apie damas, — ramiai atsakė Luisas, net 
nekrusteldamas iš vietos. 

Luela pakėlė ranką lyg ruošdamasi skelti antausį, aš užsimer- 
kiau. Be kita ko, Luela garsėja ir antausiais. Ji tai gražiai daro ir 
ekrane, ir gyvenime. Iš pradžių trenkia delnu, paskui atgalia ranka, 
pečiai nė nesujuda. Bet šį kartą nepasisekė. Pažvelgiau į Luisą. Sto- 
vėjo nejudėdamas, viskam aklas ir kurčias. Kartą tokį jau buvau jį 
mačiusi. Jis sunkiai kvėpavo, skruostu ritosi prakaito lašelis. Luela 
atsitraukė žingsnį, paskui du, tarsi ketindama peržengti ribą, už 
kurios jis negalėtų jos pasiekti. Jai buvo baisu, man taip pat. 

— Luisai, - pašaukiau ir timptelėjau už rankovės. 

Tarsi atsipeikėjęs, jis senamadiškai žemai nusilenkė Luelai,. Ji 
smalsiai mus nužvelgė: 

— Jums, Doroti, nederėtų įsitaisyti jaunų meilužių, juolab tokių 
netašytų. 

Nieko neatsakiau. Tai nepasisekė — rytoj visas Holivudas žinos 
apie šį įvykį. Luela pradės man keršyti. Nemaloni padėtis truks 
ne mažiau kaip dvi savaites. 

Luela išvažiavo, aš neištvėriau nepapriekaištavusi. Luisas pa- 

— Arjus tikrai įskaudino? 

— Taip. Negaliu pakęsti apkalbų. 

— Aš viską sutvarkysiu, — taikiai pažadėjo. 

Bet savo pažado Luisas nespėjo ištesėti. Kitą dieną pakeliui į 
studiją prabangus Luelos Šrimp automobilis nuslydo ties posūkiu 
ir sudužo San Fernando slėnyje. 


DEVINTAS SKYRIUS 


Luelai surengė prabangias laidotuves. Per pastaruosius du mė- 
nesius tai buvo antroji Holivudo įžymybė, tragiškai išėjusi iš gy- 
venimo. Kapinės tvino nuo gėlių ir vainikų. Atvažiavau su Polu 
ir Luisu. Trečią kartą per trumpą laiką laidoja man pažįstamus 
žmones - neseniai Boltoną, prieš tai Frenką. Štai ir vėl žingsniuo- 
ju sutvarkytomis kapinių alėjomis. Čia palydėjau į paskutinę ke- 
lionę tris žmones. Jie nebuvo panašūs, bet visi trys buvo silpni 
ir žiaurūs, godūs ir nusivylę, visi apimti karštinės, nesuvokiamos 
nei jiems patiems, nei aplinkiniams. Mane kamavo mintis: kokia 
kliūtis taip dažnai sutrukdo slapčiausiems žmonių norams, nejti- 
kimam laimės siekiui? Gal trukdo tai, kad jie savaip įsivaizduoja 
laimę, gal jų susikurtas idealas neįgyvendinamas realiame gyveni- 
me? Gal pritrūkstama laiko? Gal palūžtama dėl vaikystėje patirtų 
traumų? Grįžusi namo ilgai apie tai galvojau, mintimis kreipda- 
masi čia į du savo vyrus, čia į žvaigždes. Bet nei tie, nei anos nega- 
lėjo man atsakyti. Ir šviesulių mirgėjime, ir mano vyrų akyse buvo 
taip maža supratimo. Nutariau pasiklausyti „Traviatos“. Ši, mano 
galva, romantiška muzika visada nuteikdavo filosofiškai. 
Tyla erzino, nebeapsikenčiau ir paklausiau: 
— Na gerai, Luisai, pasakykite, ar jūs laimingas? 

— Taip. 

Lakoniškas atsakymas varė neviltį. Bet aš ir toliau primygtinai 
kvočiau: 

— O ar žinote kodėl? 

— Ne. 

Atsigręžiau į Polą: 

— O tu, Polai? 

— Rengiuosi greitai tapti visiškai laimingas. 

Ši užuomina apie vedybas sukėlė man nerimą, tad greitai pa- 
sukau pokalbį kita vaga: 

— Na gerai, mes čia trise. Vakaras šiltas, žemė apvali, mes svei- 
ki, laimingi. Bet kodėl daugelis tų, kuriuos pažįstame, atrodo to- 
kie alkani, tokie užguiti?.. Kas jiems atsitiko? 

— Meldžiu tave, Doroti, — išlemeno Polas. - Aš apie tuos da- 
lykus nieko nenutuokiu. Paskaityk laikraščių, ten daug apie tai 
rašoma. 

— Bet kodėl niekas niekada nenori su manim kalbėti rimtai? Ar 
aš visiška žąsis? Gal idiote? — karščiavausi. 

— Su tavimi neįmanoma rimtai kalbėti apie laimę, — nusišyp- 
sojo Polas. —- Tu pati — atsakymas. Negalima su Dievu svarstyti, 
ar yra Dievas. 

— Svarbiausia tai, — netikėtai įsiterpė Luisas, — kad jūs gera. 

Sumurmėjo vos suprantamai, paskui staiga atsistojo. Buvo 
nušviestas iš svetainės sklindančios šviesos. Pakėlęs ranką kaip 
pamokslininkas atrodė šiek tiek teatrališkai. 

— Jūs... Suprantate... Jūs gera.... O daugelis žmonių visai... visiš- 
kai negeri... jie nemoka būti geri netgi patys sau. 

— O Viešpatie! Verčiau važiuokime išgerti į kokią linksmesnę 
vietą, — pasiūlė Polas. - Luisai, ar važiuosite su mumis? 

Jis pirmą kartą pakvietė Luisą, labai stebėjausi, kad šis sutiko. 
Vilkėjome kasdieniais drabužiais, todėl nutarėme dumti į nakti- 
nę jaunimo kavinę netoli Malibu. Trise vos įsispraudėme į Polo 

„Jaguarą“, aš juokais pasakiau, kad Luisui vis dėlto geriau būti au- 
tomobilyje, o ne lauke, kaip per pirmą mūsų susitikimą (subtilaus 
mano humoro pavyzdys). Polas įjungė starterį, užvedė variklį, ir 
mes nurūkome. Stogas buvo nuleistas, vėjas švilpė ausyse, plaiks- 
tė plaukus. Buvau be galo laiminga. Šalia buvo mano vyrai — mei- 
lužis ir jaunesnysis brolis, beveik sūnus. Abu gražūs, dosnūs ir 
geri, aš mylėjau juos abu. Prisiminiau nelaimingąją Luelą Šrimp, 
gulinčią juodoje žemėje, ir pamaniau, kad man beprotiškai sekasi 
šiame pasaulyje — tai nuostabi dovana. 

Kavinė buvo sausakimša. Visi ten buvo jauni, trumpaplaukiai 
ar ilgaplaukiai, barzdoti. Mums teko pasidarbuoti, kol radome 
laisvą staliuką. Jei Polas norėjo išvengti mano plepalų, jam tikrai 
pasisekė — muzika taip griaudėjo, kad susikalbėti buvo neįmano- 
ma. Viskas ten buvo miela: jaunimas linksmai tampėsi griaudint 
triukšmingai muzikai, škotiškas viskis irgi buvo pakenčiamas. Aš 
net ne iš karto pasigedau Luiso. Tik kai grįžo prie staliuko, pama- 
čiau, kad jo akys lyg stiklinės, ir nustebau, nes jis niekada nenusi- 
gerdavo. Nutaikę ramesnę minutę, mudu su Polu sušokome lėtą 
šokį. Kai ėjome prie savo stalo, viskas ir įvyko. 

Kažkoks prakaituotas barzdočius užtvėrė man kelią ir stipriai 
pastūmė. Sumurmėjau „Atsiprašau“, bet jis atsisuko ir įbedė į 
mane grėsmingą žvilgsnį. Žvilgsnis buvo kupinas pykčio, man 
pasidarė baisu. Jam buvo apie aštuoniolika, gatvėje tikriausiai 
stovėjo didelis jo motociklas. Vaikinas, matyt, per daug išgėrė. 
Sprendžiant iš išvaizdos, jis buvo iš tos gaujos, apie kurią laikraš- 
čiai visiems jau spėjo išūžti galvas. Jis sviedė: 

— O tu, sene, ką čia pamiršai? 

Turėjau tik sekundę įsižeisti, ir to man pakako. Tarsi iššautas 
sviedinys man iš už nugaros iššoko žmogus. Tai buvo Luisas. Jis 
griebė barzdočių už gerklės, jiedu nusirito grindimis tarp apvers- 
tų staliukų ir šokėjų kojų. Klaikiai surikau —- šaukiau Polą; mačiau, 
kaip jis stengiasi prasibrauti pro minią. Bet jaunuoliai, baisiausiai 


56 FRANCOISE SAGAN am ANGELAS SARGAS 


susižavėję tuo, kas vyksta, glaudžiu ratu apsupo peštukus ir nelei- 
do prieiti. Aš šaukiau: „Luisai, Luisai!“, bet jis nekreipė dėmesio, 
dusliai urgzdamas, raičiojosi susikibęs su mano skriaudiku, ne- 
paleisdamas šio gerklės. Košmaras truko minutę, ištisą minutę. 
Staiga abu ant grindų apmirė. Tamsoje ne kažin ką galėjai įžiūrė- 
ti, bet netikėtas sustingimas man buvo baisiau už peštynes. Kaž- 
kas sušuko: 

— Nagi išskirkite juos! 

Polui pagaliau pavyko prasibrauti. Jis išstumdė žiūrovus ir 
puolė prie peštukų. Tada aš aiškiai pamačiau Luiso ranką. Ilgos 
ir plonos jo rankos riešas pašėlusiai spūsčiojo nejudančio prie- 
šininko gerklę. Paskui pamačiau, kaip Polas atplėšia po vieną jo 
pirštus nuo aukos kaklo. Tą akimirką mane pastūmė, ir aš be jėgų 
susmukau ant kėdės. 

Toliau viskas vyko labai greitai: Luisą laikė viename kampe, 
barzdočių gaivino kitame. Niekas nenorėjo skandalo, todėl mes 
visi trys žaibiškai atsidūrėme gatvėje, sunkiai kvėpuodami, su- 
sitaršę. Nieko nesakydami sulipome į „Jaguarą“. Luisas nurimo, 
atrodė nutolęs nuo šio pasaulio. Polas giliai atsiduso, išsiėmė ci- 
garetę ir ištiesė man, paskui paėmė dar vieną. Aišku, jis neskubė- 
jo važiuoti. Pasisukau į jį ir kuo linksmiau tariau: 

— Na ir vakarėlis... 

Jis nieko neatsakė, pasilenkė prie Luiso ir smalsaudamas 
paklausė: 

— Luisai, ko jūs ten prisipumpavote? LSD? 

Luisas tylėjo. Krūptelėjau ir pažvelgiau į jį. Galva nusvirusi ant 
pagalvės, sustingęs žvilgsnis sminga į dangų — jis buvo toli nuo čia. 

— Negalima taip, - labai švelniu balsu pasakė Polas. — Juk ga- 
lėjote jį nužudyti. Doroti, kas ten įvyko? 

Aš dvejojau. Nelengva moteriai apie tai pasakoti. 

— Tam vaikinui pasirodė, kad aš per daug... per daug sena tai 
įstaigai... 

Maniau, kad Polas pasipiktins, bet jis tik gūžtelėjo pečiais ir 
įjungė variklį. 

Visą kelią tylėjome. Luisas miegojo, aš kone virpėdama mąsčiau 
apie LSD. Man visiškai pakanka alkoholio, visa kita mane gąsdina. 
Dar man baisu lėktuvai, povandeninė žūklė ir psichiatrija. Man 
ramu tik ant žemės, kad ir kokia purvina ji būtų. Kai parvažiavo- 
me namo, Luisas pirmas išlipo iš automobilio, kažką sumurmėjo ir 
dingo name. Polas padėjo man išlipti ir palydėjo iki terasos. 

— Doroti, pameni, ką sakiau apie Luisą pirmą kartą? 

— Taip, bet juk tu dabar myli jį, ar ne? 

— Taip, žinoma... Aš... 

Jis šiek tiek užsikirto. Jam tai atsitinka labai retai. Paėmė mano 
ranką ir pabučiavo į delną. 

— Jis... Man atrodo... aš manau, kad jis ne visai normalus... Juk 
jis vos nenužudė to tipo. 

— Bet ar įmanoma būti normaliam prisipumpavus to šlamš- 
to? — logiškai paprieštaravau. 

— Vis dėlto man labai neramu, kad tu gyveni su juo po vienu 
stogu — juk jis nesuvaldomas. 

— Jis mane labai myli ir nepadarys nieko bloga. 

— Šiaip ar taip, jis greitai taps kino žvaigžde ir tu jo atsikratysi. 
Grantas man sakė. Kitą filmą jis kurs jam... O kadangi Luisas dar 
ir talentingas... Doroti, kada mes susituoksime? 

— Greitai, — atsakiau, — labai greitai. 

Ir pabučiavau jį. Jis atsiduso. 

Apsisukau ir nuėjau į namą pažiūrėti, ką ten veikia būsimo- 
ji kino žvaigždė. Radau tysantį ant meksikietiško kilimo. Gulėjo 
rankomis susiėmęs galvą. Nulipau laiptais į virtuvę, užplikiau ka- 
vos ir įpyliau puodelį Luisui, mintyse repetuodama pamokomą 
monologą apie narkotikų žalą. Paskui grįžau į svetainę, priklau- 
piau prie jo ir lengvai papurčiau už peties. 

— Luisai, išgerkite kavos. 

Jis net nesukrutėjo. Papurčiau stipriau. Matyt, tuo metu ko- 
vėsi su kinų drakonais ir margomis gyvatėmis. Mane tai siutino, 
bet prisiminiau, kad prieš valandą jis stojo į mūšį gindamas mano 
garbę. Už tai moterys linkusios daug ką atleisti. 

— Luisai, brangusis... 

Jis puolė man ant kaklo, jį purtė, smaugė rauda. Man dėl jo 
pasidarė baisu. Įsikniaubė į petį, kava išsiliejo ant kilimo. Susi- 
graudinusi ir išsigandusi sėdėjau nejudėdama ir klausiausi jo iš- 
pažinties. Jis murmėjo lūpomis liesdamasis man prie plaukų: 

— Aš juk galėjau jį nužudyti... O, aš turėjau jį nužudyti... tą pa- 
čią akimirką... Šitaip pasakyti apie jus... Šitaip pasakyti... apie jus... 
jums... Aš juk buvau jį pričiupęs... 

— Bet klausykite, Luisai, negalima taip, tai neprotinga. 

— Kiaulė, purvina kiaulė... Ir akys kaip gyvulio... Jų visų... Visų 
žmonių kiauliškos akys... jūs to nematote... Nejaugi tikrai ne- 
matote? Jie prie mūsų dar prisikas, pamatysite... Prie jūsų... Jūs, 
Doroti... 

Aš prilaikiau jam galvą, glosčiau plaukus, bučiavau. Gailėjau jo, 
kaip gailimasi verkiančio vaiko. Jis ir buvo vaikas. Man ant kelių 
verkė gyvenimo nuskriaustas vaikas. Guodžiau jį, murmėjau kaž- 
ką panašaus: „Na, nurimkite, nieko baisaus, viskas bus gerai“ Ap- 
kabino rankomis kaklą, dėl nepatogios pozos man nutirpo koja, 
ir aš pamaniau, kad tokios scenos — ne mano amžiaus moteriai. 
Jauna nekalta mergaitė galėtų jam grąžinti tikėjimą gyvenimu. O 
aš per daug gerai žinojau, kas jis, tas gyvenimas. Pagaliau Luisas 
nurimo. Atsargiai paguldžiau jį ant grindų, jis išsitiesė ant kilimo. 
Užklojau vilnone antklode ir visiškai išsekusi nuėjau miegoti. 


DEŠIMTAS SKYRIUS 


Pašokau vidury nakties paklaikusi iš siaubo, patirto netikėtai kai 
ką suvokus. Ištisą valandą kaip pelėda sėdėjau tamsoje gretinda- 
ma faktus. Vis dar drebėdama nulipau į virtuvę, išsiviriau puode- 
lį kavos, paskui nutariau, kad ir lašelis konjako tikrai būtų ne pro 
šalį. Brėško. Rytuose ryškėjo balta, jau pradėjusi mėlti dangaus 
juosta. Pažvelgiau į „Roisą“ sode. Jį buvo apklėtusios piktžolės — 
juk penktadienis. Paskui nukreipiau žvilgsnį į mėgstamą Luiso 
krėslą, į savo rankas ant balkono turėklų. Jos šiek tiek drebėjo. 
Nežinau, kiek laiko taip stovėjau. Keletą kartų atsisėdau į krės- 
lą, bet neįstengiau ilgai nusėdėti — vis ta pati mintis priversdavo 
mane pašokti, jaučiausi kaip marionetė, traukoma už virvutės. 
Negalėjau net rūkyti. 

Aštuntą valandą ryto man virš galvos su trenksmu atsidarė 
Luiso kambario langinės. Sudrebėjau. Girdėjau, kaip jis švilpau- 
damas lipa laiptais žemyn, kaip pastato kavinį ant viryklės. LSD 
išrūko kartu su miegu. Įtraukusi didelį gurkšnį gaivaus oro, nuė- 
jau į virtuvę. Luisas nustebo, kad taip anksti atsikėliau. Mirksnį 
sustingusi jį apžiūrinėjau: buvo toks gražus, toks jaunas, toks su- 
sivėlęs, toks švelnus. 


60 FRANCOISE SAGAN m ANGELAS SARGAS 


— Man labai gaila, kad vakar taip atsitiko, - pasakė jis. — Prie 
to mėšlo daugiau neprisiliesiu. 

— Ir teisingai, — niūriai sumurmėjau ir pagaliau atsisėdau. 

Radusi pašnekovą, bent jau tokį, pajutau palengvėjimą. 

Atrodė, kad Luisui dabar terūpi išvirti kavos, bet mano balsas 
privertė jį pakelti akis: 

— Kas atsitiko? 

Vilkėjo chalatu, klausiamai pakėlė antakius — atrodė toks ne- 
kaltas, kad aš suabejojau. Sutapimų, abejonių keliančių įkalčių, 
faktelių virtinė, kurią supyniau naktį, suiro. Sušnibždėjau: 

— Luisai... Pasakykite, juk ne jūs juos nužudėte? 

— Ką tokius? 

— Visus. Frenką, Boltoną, Luelą. 

— Aš. 

Tyliai sudejavau ir įsirėmiau į kėdės atkaltę. Jis ramiai kalbė- 
jo toliau: 

— Bet nereikia jaudintis. Aš nepalikau įkalčių. Jūs neturėsite 
dėl to nemalonumų. 

Įpylė dar šiek tiek vandens į kavinį. Buvau priblokšta. 

— Bet, Luisai, gal jūs... iš proto išsikraustėte? Negalima žudyti 
žmonių, taip niekas nedaro. 

Stipriai pasakyta, bet dabar man nerūpėjo parinkti žodžius. 
Susiklosčius dramatiškoms aplinkybėms, imu kalbėti kaip vie- 
nuolyno mokyklos auklėtoja. Pati nesuprantu, kodėl. 

— Kad jūs žinotumėte, kiek daug ko negalima daryti, bet žmo- 
nės vis tiek daro. Negalima žmonių apgaudinėti, pirkti, žeminti, 
negalima jų palikti... 

— Bet žudyti vis dėlto nereikia, — griežtai pasakiau. 

Jis gūžtelėjo pečiais. Tikėjausi, kad įsiplieks tragiška scena, bet 
ramus tonas visiškai išmušė iš vėžių. Jis pasisuko į mane: 

— Iš kur visa tai žinote? 

— Aš mąsčiau, visą naktį mąsčiau. 

— Jūs tikriausiai mirštate iš nuovargio. Norite kavos? 

— Ne, nemirštu, — pasakiau su kartėliu. — Luisai... ką dabar 
daryti? 

— Nieko. Kuo čia aš dėtas? Savižudybė. Nužudymas turint 
tikslą apiplėšti — įkalčių nerasta. Automobilio katastrofa. Taigi 
viskas gerai. 

— O aš? - sušukau. — O aš? Kaip man gyventi šalia žudiko? O 
gal jūs manote, kad aš ramiai žiūrėsiu, kaip jūs be atrankos pri- 
baiginėjate žmones? 

— Be atrankos? Visai ne, Doroti. Aš žudau tik tuos, kurie sutei- 
kė jums skausmo. 

— Na, kas gi jums užėjo? Gal manote, kad jūs mano apsaugi- 
nis? Ar aš jūsų ko nors prašiau? 

Jis pastatė kavinį, pasisuko į mane ir ramiai pasakė: 

— Ne, bet aš jus myliu. 

Tada man viskas ėmė suktis prieš akis, pradėjau slysti nuo kė- 
dės. Nusilpusi dar ir dėl nemigos, pirmą kartą gyvenime nualpau. 

Atsipeikėjau ant kanapos, pirmiausia pamačiau sukrėsto (paga- 
liau) Luiso veidą. Kurį laiką mudu tylėdami žvelgėme vienas į kitą, 
paskui jis padavė man butelį škotiško viskio. Nugėriau didelį gurkš- 
nį, paskui dar. Širdis pradėjo plakti lygiau. Mane apėmė įsiūtis. 

— Ak, jūs mane mylite? Iš tikrųjų? Todėl nužudėte vargšą Fren- 
ką? Ir nelaimingąją Luelą? O kodėl nenužudote Polo, jeigu jau 
taip? Juk jis mano meilužis! 

— Todėl, kad jis myli jus. Bet, jeigu pabandytų jus mesti ar da- 
ryti ką bloga, aš jį taip pat nužudyčiau. 

— O Dieve, jūs nenormalus. Kiek iš viso Žmonių jau esate 
nužudęs? 

— Iki tol, kol jūsų nepažinojau, nė vieno. To ir nereikėjo daryti, 
nes nieko nemylėjau. 

Jis pašoko, perėjo kambarį, patrynė smakrą. Pamaniau, kad 
miegu ir sapnuoju košmarą. 

— Prisimenate, iki šešiolikos metų mane dažniau mušė, nei gla- 
monėjo. Man niekas niekada nieko nedavė veltui. Paskui, kai su- 
kako šešiolika, manęs visiems prireikė: vyrams, moterims ir taip 
toliau, bet su viena sąlyga... jie norėjo... kaip pasakyti... Jie norėjo... 

Ne, to jau per daug - skaistus žmogžudys. Aš pertraukiau: 

— Suprantu, apie ką kalbi. 

— Nieko ir niekada, nieko ir niekada tiesiog šiaip sau — nesa- 
vanaudiškai. Taip buvo iki tol, kol sutikau jus. Kol gulėjau ten, 
viršuje, iš pradžių maniau, kad vieną gražią dieną jūs... panorė- 
site, kad... 

Jis paraudo. Aš tikriausiai taip pat. Kliedesiai, kažkas tarp 
Dž. H. Čeizo ir Delio. Buvau visiškai sugniuždyta. 

— Bet, kai supratau, kad tai tiesiog iš gerumo, pamilau jus. Štai. 
Aš žinau, jūs įsitikinusi, kad esu jums per jaunas, jūs labiau verti- 
nate Polą Bretą, aš jums nepatinku, bet aš bent galiu ginti jus. Štai. 

Štai. Jis pasakė: „Štai“ Štai. Įkliuvai. Ir nieko jau negalima pa- 
keisti. Pražuvau. Radau šalikelėje psichą, žmogžudį, maniaką. Po- 
las teisus. Jis visada teisus. 

— Ar pykstate? — maloniai paklausė Luisas. 

Nemaniau, kad derėtų atsakyti. Kaip gali pykti ant žmogaus, 
kuris nužudė tris žmones dėl to, kad padarytų tau malonumą? 
Toks klausimas man pasirodė tiesiog vaikiškas. Susimąsčiau, tik- 
riau sakant, nutaisiau miną, kad mąstau, galva buvo visiškai tuščia. 

— Ar žinote, Luisai, kad aš turiu apie jus pranešti policijai? 

— Prašom, - atsakė jis taikiai. 

— Aš privalau tučtuojau ten paskambinti, - tariau dusliu balsu. 

Jis pastatė telefoną šalia manęs, mes kurį laiką niūriai žiūrėjo- 
me vienas į kitą. 

— Kaip jūs tai padarėte? — paklausiau. 

— Frenkui jūsų vardu paskyriau pasimatymą motelyje, telefonu 
išnuomotame kambaryje. Įlindau pro langą. Koks paukštis Bol- 
tonas, iš karto supratau. Apsimečiau, kad sutinku. Jis siaubingai 

apsidžiaugė, paskyrė man pasimatymą tame įtartiname viešbuty- 
je ir davė kambario raktą. Taigi manęs niekas nematė. Na, o Lue- 
la... visą naktį atsukinėjau jos automobilio veržles. Štai ir viskas. 

— To visiškai pakanka. Ką man dabar daryti? 

Aišku, buvo galima išvyti Luisą ir niekam nieko nesakyti. Bet 
tai tas pat, kas išleisti žvėrį į laisvę. Tuomet niekas jam netrukdytų 
mane sekti ir sėti aplink mirtį. Gal pareikalauti, kad jis išvyktų, bet 
jis pasirašė ilgalaikę sutartį — jo visur ieškotų. Aš negalėjau apie jį 
pranešti policijai. Nieko negalėčiau įskųsti policijai. Aklavietė. 

— Bet niekas nekentėjo, - tarė Luisas. - Viskas įvykdavo labai 
greitai. 

— Nieko sau laimė, - kandžiai pasakiau. - O aš maniau, kad jūs 
pjaustėte juos kišeniniu peiliuku. 

— Puikiai žinote, kad ne, — švelniai atsakė Luisas ir paėmė 
mano ranką. 

Buvau išsiblaškiusi, nesipriešinau. Paskui pagalvojau: štai ši plo- 
na šilta ranka, kuri dabar spaudžia mano delną, nužudė tris žmo- 
nes. Bet tai kažkodėl nebekėlė siaubo. Vis dėlto ištraukiau ranką. 

— O vakar tą vaikiną jūs taip pat norėjote nužudyti? 

— Taip. Bet tai buvo kvaila. Aš perdozavau LSD ir nebesuvo- 
kiau, ką darau. 

— Na taip, o blaivia galva... Luisai, ar suprantate, ką padarėte? 

Jis žvelgė į mane, o aš žiūrėjau jam į veidą: žalios akys, gra- 
ži burna, juodi plaukai, lygi oda. Ieškojau jame nors menkiausio 
ženklo, patvirtinančio tai, kas nutiko, arba sadizmo apraiškų. Nei 
į mane, kaip žiūrima į kaprizingus vaikus, susijaudinančius dėl 
menkniekių. Galiu prisiekti - jo žvilgsnyje mačiau atlaidumą. Tai 
mane pribaigė — ėmiau raudoti. Luisas apkabino mane ir glostė 
galvą. Aš nesipriešinau. 

— Nuo vakar vakaro tarp mūsų negali būti nieko, dėl ko vertėtų 
verkti, - sušnibždėjo jis. 


VIENUOLIKTAS SKYRIUS 


Dideli nemalonumai man dažniausiai baigiasi kepenų priepuoliu. 
Taip atsitiko ir šį kartą. Priepuolis truko dvi dienas. Mane taip 
sugriebė, kad visą tą laiką negalėjau galvoti apie nieką kita. Tie- 
siog niekas daugiau nerūpėjo. Nusilpusi ir liūdna, pasiryžau viską 
sutvarkyti. Gal kas pamanys, kad dvi dienos pykinimo ir skaus- 
mo - nedidelė kaina už tris lavonus. Bet tik tie, kurie nežino, kas 
yra kepenų raižymas, išdrįstų mesti į mane akmenį. Pagaliau įsten- 
giau atsikelti, pabandžiau pavaikščioti tarsi vatinėmis kojomis. 
Luiso įvykdytos žmogžudystės dabar man reiškė ne ką daugiau 
nei mano pajamų deklaracijos. Be to, vargšelis dvi dienas praleido 
mano galvūgalyje, keitė kompresus, virė ramunėlių arbatą, ap- 
skritai elgėsi kaip slaugė. Jis ėjo iš proto manim rūpindamasis, ir 
aš negalėjau atstumti mane slaugančios rankos. 

Bet tvirtai nusprendžiau visiems laikams sudėti taškus ant „i“. 
Kai sustiprėjau tiek, kad įstengiau suvalgyti bifšteksą ir užgerti 
jį taure škotiško viskio, pakviečiau Luisą į svetainę ir paskelbiau 
ultimatumą: 


1. Jis tvirtai pasižada nieko nežudyti be mano leidimo (savai- 
me suprantama, aš jam to niekada neleisčiau, bet pamaniau, kad 
subtili diplomatija paliks jam viltį). 

2. Jis pasižada visiems laikams atsisakyti LSD. 
3. Jis pasižada susirasti būstą. 


Daugiausia abejonių kėlė trečias punktas. Bet Luisas nepa- 
prastai rimtu veidu sutiko su viskuo. Be to, kadangi man nereikės 
daugiau gyventi po vienu stogu su sadistu, pradėjau klausinėti, 
ką jis jaučia įvykdęs tris žmogžudystes. Jo atsakymas mane kiek 
nuramino, nors, aišku, ne per daugiausia. Nieko nejaučia. Jis ne- 
pažinojo žuvusiųjų, todėl jų mirtys jo neskaudina. Bet malonu- 
mo jis taip pat nepatyrė. Vis geriau negu nieko. Kitaip sakant, jo 
nekankino nei sąžinės graužatis, nei nakties košmarai. Visiškai 
amorali asmenybė! Pradėjau baimintis, kad pati tokia netapčiau. 

Dukart, kai sirgau, buvo atvažiavęs Polas Bretas, kategoriškai 
atsisakiau jį priimti. Kai ištinka priepuoliai, aš taip blogai atrodau! 
Tikrai nereikia, kad mano mylimasis matytų mane pageltusia oda, 
su maišeliais po akimis ir nesutvarkytais plaukais. O štai Luisas 
visai netrikdė - mūsų santykių netemdė nė šešėlis jausmingumo. 
Ir dar: prisiminusi, kokių tonu tą rytą jis prisipažino mylįs mane, 
buvau beveik įsitikinusi, kad, net jeigu būčiau nuo galvos iki kojų 
nevalyva, jis ir to nepastebėtų. Šitai ir žeidė, ir malonino. Bandžiau 
tai paaiškinti Polui, švelniai papriekaištavusiam, kai atėjau į darbą. 

— Luisas visas tas dienas tave slaugė, 0 aš tavęs nemačiau. 

— Aš taip siaubingai atrodžiau! Išvydęs tokią, matyti manęs 
nebenorėtum. 

— Kaip keista! Žinai, ilgai negalėjau patikėti, kad tavęs ir Luiso 
niekas nesieja, bet dabar tuo galutinai įsitikinau. Beje, su kuo jis 
vis dėlto miega? 

To nežinojau. Vienu metu maniau, kad susitikinėja su filmo 
partnere, jauna naivia mergina. Tai man dingtelėjo, kai jis du ar 
tris kartus nenakvojo namie. Bet tomis naktimis įvyko žmogžu- 
dystės. Beje, Luisą įsižiūrėjo kylanti žvaigždė Glorija Neš, išgarsė- 
jusi po nelaimingosios Luelos mirties. Pakvietė jį į kokteilių vaka- 
rėlį, pakvietė ir mane. Polas pasakė, kad ir jis ten bus. 

— Užsuksiu judviejų. Tikiuosi, šįvakar bus ramiau negu praė- 
jusį kartą. 

Ir aš to tikėjausi. 

— Vis dėlto keista, Doroti, kad tu išgriuvai dėl tokių kvailų 
peštynių, tiesiog stebiuosi. Visas Holivudas žino, kad priepuoliai 
tave ištinka po stiprių nokautų. Pirmą kartą — kai išėjo Frenkas. 
Antrą — kai tu pavadinai Džerį Boltoną bjauriu šykštuoliu ir jis 
tau parodė duris. Trečią - kai tavo brangioji sekretorė iškrito pro 
langą. Bet tai juk tikrai rimti nemalonumai, o dabar... 

— Ką padarysi, Polai, senstu. 

Rimti nemalonumai... Kad jis žinotų! Viešpatie, jeigu tik jis Ži- 
notų. Gėda sakyti, bet ta mintis mane prajuokino. Kokias penkias 
minutes kvatojau iki ašarų ir negalėjau liautis. Tikriausiai visi tie 
išgyvenimai ištampė man nervus. Polas — ramus, atlaidus, vyriš- 
kas, tikras amerikietis - padavė nosinę, nes man nuvarvėjo tušas. 
Pagaliau nurimau, išlemenau kažkokią nesąmonę ir pabučiavau jį, 
kad tik užsičiauptų. Sėdėjome dviese mano kabinete. Kendi išėjo, 
Polas darėsi vis švelnesnis. Susitarėme, kad vakare važiuosime pas 
jį, aš paskambinau Luisui, kad vakarieniautų be manęs. Šią savai- 
tę jam nereikėjo filmuotis, jis sėdėjo namie puikiai nusiteikęs ir 
krapštėsi apie „Roisą“. Paprašiau, kad būtų gerutis, juokiausi kaip 
laukinė. Luisas pažadėjo niekur neišeiti. 

Visą vakarą dingojosi, kad gyvenu kažkokiame vaiduoklių pa- 
saulyje. Mudu su Polu nuvykome vakarieniauti į restoraną „Pas Ro- 
manovus“. Ten buvo labai daug žmonių, gal penki šimtai — „penki 
šimtai nieko nežinančiųjų“. Atrodė neįtikima. Tik vėliau, naktį, 
kai gulėjau šalia Polo, kaip visada padėjusio galvą man ant peties, 
o dešinę ranką ant juosmens, staiga pasijutau siaubingai vieniša. 
Ir man pasidarė baisu. Manyje slypėjo paslaptis, mirtina paslaptis. 
Niekuomet nemėgau paslapčių. Taip be miego pragulėjau iki auš- 
ros. O už penkių kilometrų siauroje lovoje ramiai miegojo mano 
sentimentalusis žmogžudys ir regėjo sapne gėles bei paukščius. 


DvYLIKTAS SKYRIUS 


Ruošdamiesi vakaroti pas Gloriją Neš, mes apsirengėme itin 
subtiliai. Aš išsirinkau suknelę su juodais blizgučiais, siaubingai 
brangiai pirktą Paryžiuje. Gili iškirptė nugaroje, o nugara, jei gali- 
ma taip pasakyti, yra vienas iš mano kozirių. Luisas su smokingu, 
juodais žvilgančiais plaukais, buvo žavingas; atrodė kaip jaunas 
princas, bet retkarčiais išryškėdavo ir kažkas žvėriška. Polas buvo 
tiesiog pavyzdinis keturiasdešimtmetis: elegantiškas ir nesivar- 
žantis, šviesūs plaukai šiek tiek žilstelėję smilkiniuose, žvilgsnis 
kiek ironiškas. 

Aš iškart susitaikiau su mintimi, kad mano blizgučiai susi- 
glamžys, nes ankštame „Jaguare“ važiuosiu suspausta dviejų 
smokingų. Bet Luisas iškilmingai pareiškė: 

— Turiu jums naujieną, Doroti. 

Sudrebėjau. Polas nusišypsojo kaip sąmokslininkas: 

— Tai siurprizas, Doroti. Eik paskui mus. 

Luisas nuėjo į sodą, įlipo į „Roisą“ ir kažką ten nuspaudė. Au- 
tomobilis lygiai ir švelniai suburzgė, pajudėjo iš vietos ir priva- 
žiavo prie laiptų. Luisas iššoko iš automobilio, apibėgo aplink ir, 
žemai nusilenkęs, atidarė man dureles. Aš buvau sukrėsta. 

— Na ką gi, ponai, iki čia ji atvažiavo, — nusijuokė Polas. — 

Nesistebėk. Sėsk į automobilį. Vairuotojau, prašome vežti mus 
pas superžvaigždę panelę Gloriją Neš, Sanseto bulvaras. 

Automobilis pajudėjo iš vietos. Per pertvarą mačiau veidrody- 
je žavingą, kupiną džiaugsmo, vaikišką Luiso žvilgsnį, įsmeigtą į 
mane — ar aš patenkinta? Vis dėlto nesiliauju stebėtis, koks keis- 
tas yra gyvenimas. ČCiupau pokalbių įrenginio ragelį ir prisidėjau 
prie lūpų. 

— Vairuotojau, kodėl „Roisas“ staiga pradėjo važiuoti? 

— Aš krapštinėjausi apie jį visas atostogas. 

— Paskutines tris dienas jis apie tai ir tešneka. Visai kaip ber- 
niūkštis. 

Jis taip pat paėmė ragelį: 

— Vairuotojau, patariu būti dėmesingam namų šeimininkei. 
Šaltas jūsų elgesys bus neteisingai suprastas. 

Luisas gūžtelėjo pečiais, bet nieko neatsakė. Tikėjausi, kad visi 
šiandien bus man malonūs ir mano žŽmogžudžiui nešaus į galvą 
ką nors nugalabyti. Ne šiaip sau šiam vakarui pasiruošti sugaišau 
dešimt dienų. Savo pažįstamus piešiau pačiomis šviesiausiomis 
spalvomis, draugus ir bendradarbius apibūdinau kaip puikiausius 
žmones. Bandžiau pavaizduoti Holivudą, tas niūrias džiungles, 
kaip žalią rojaus pievelę, kur visi myli vienas kitą tarsi vaikai. Jei 
netyčia išsprūsdavo koks kandesnis žodis, tuoj pat bandydavau 
pataisyti reikalą ir sukurti kokią nors istoriją, kaip tas Žmogus 
prieš trejus metus padarė man didelę paslaugą ar ką nors pana- 
šaus. Apskritai tapau idiote, trenkta, bet kas žino, gal tokia buvau 
ir anksčiau. 

Glorija Neš pasitiko mus ant kuklios trisdešimt dviejų kam- 
barių vilos slenksčio. Viskas buvo idealu: prožektoriai sode, ap- 
šviestas baseinas, didžiuliai iešmai mėsai kepti ir vakariniai tuale- 
tai. Glorija Neš buvo daili, puoselėjanti savo kūną blondinė. Gaila, 
ji gimė mažų mažiausiai dešimčia metų vėliau negu aš ir nepra- 

leisdavo progos kuo maloniausiai man tai priminti. Kartais ji su- 
šukdavo: „O, Doroti, kaip jums pavyko išsaugoti tokią gražią veido 
spalvą? Ateis laikas, ir aš paprašysiu atskleisti šias paslaptis“ Arba 
staiga imdavo žiūrėti į mane taip susižavėjusi, su tokia nuostaba 
akyse, tarsi tai, kad būdama keturiasdešimt penkerių aš vis dar 
laikausi ant kojų — neregėtas stebuklas. Tą vakarą ji pasirinko ki- 
tokią taktiką. Prieš išpūstas iš nuostabos jos akis akimirką jau- 
čiausi kaip į vakarėlį užklydęs Tutanchamonas. Ji tuojau pat nu- 
sitempė mane susišukuoti, nors man to visai nereikėjo. Bet toks 
vietos paprotys, pats patvariausias ir nuobodžiausias: moterys 
būreliais kas dešimt minučių eina šukuotis ar pudruotis. Ji degė iš 
smalsumo, norėjo viską ištraukti apie Luisą. Apibėrė klausimais, 
man pavyko išsisukti, tai ją siaubingai nervino. Po kelių užuomi- 
nų, kurias praleidau pro ausis, ji visiškai nusivylė ir, kai mes ėjome 
iš prabangaus jos buduaro, puolė ryžtingai atakuoti: 

— Jūs žinote, Doroti, kaip jus gerbiu. Taip, taip, dar vaikas bū- 
dama pamačiau jus tame filme... Koks jo pavadinimas?.. Todėl 
noriu jus įspėti. Apie Luisą plinta keisti gandai. 

— Ką?! 

Mane sukaustė šaltis. Tikriausiai tą klausimą išveblenau. 

Ji nusišypsojo: 

— Koks jis jums brangus! Iš tikrųjų, jis tiesiog Žavingas. 

— Mūsų niekas nesieja, —- nutraukiau ją. —- Kokie gandai? 

— Na, žmonės šneka... Juk žinote, kokia mūsų publika... Jie kal- 
ba, kad Polas, jūs ir jis... 

— Ką mes, ką Polas, ką aš ir jis? 

— Jūs visur būnate su jais abiem, todėl nejučia... 

Pagaliau suvokiau, apie ką kalbama, ir lengviau atsidusau. 

— Tik tiek? — nusišypsojau džiaugsmingai, tarsi būtų kalbama 
apie vaikiškas išdaigas (palyginti su siaubinga tiesa, tokia orgija 
man tikrai atrodė kaip mokinių išdaiga). — Ir viskas? O, kokie 
niekai. 

Glorija visiškai išsimušė iš vėžių, palikau ją ir nuėjau į sodą 
patikrinti, ar Luisas per pertraukėlę tarp užkandžiavimų nespėjo 
ko nors nugalabyti — gal čia yra tokių, kuriems nepatinka mano 
blizgučiai. Ne, jis švelniai kalbėjosi su viena iš Holivudo kūmu- 
čių. Nusiraminusi skubėjau pasinerti į šventės šurmulį: vakarėlis 
tikrai buvo pavykęs. Sutikau keletą buvusių gerbėjų. Jie pašėlusiai 
rėžė apie mane sparną, gyrė mano suknelę ir veido spalvą. Kone 
patikėjau, kad nėra geresnės priemonės atjaunėti, kaip patirti ke- 
penų priepuolį. Beje, visada saugau gerus santykius su ankstes- 
niais meilužiais. Susitikę jie visa kuo rodo, kaip gailisi, kad mes 
išsiskyrėme, kalba maždaug taip: „Ak, Doroti, jeigu tik jūs tada 
būtumėte panorėjusi..:, subtiliai užsimena apie bendrą praeitį, tik 
aš ne visada galiu prisiminti, apie ką kalbama. Deja, senstant at- 
mintis prastėja. Polas iš tolo stebėjo, kaip aš šėlioju, ir šypsojosi 
man. Kartą ar du susitiko mano ir Luiso žvilgsniai. Atrodė, Glorija 
atakavo jį labai rimtai. Bet mane tai menkai jaudino. Norėjau tie- 
siog linksmintis, juk taip neseniai patyriau siaubą. Norėjau gerti 
šampaną, kvėpti Kalifornijos nakties kvapus, klausytis malonių, 
paprastų, gražių Holivudo vyrų, kurie, kiek žinau, niekada nieko 
nebuvo užmušę, nebent ekrane. 

Kai po valandos Polas priėjo prie manęs, buvau linksma kaip 
vaikas ir šiek tiek apgirtusi. Vesternų karalius Rojus Dardridžas 
graudžiai prisiminė, kaip prieš ketverius ar penkerius metus aš 
pražudžiau jo gyvenimą. Sugraudintas prisiminimų ir įkaitintas 
neapsakomos martinio gausos, jis metė į Polą karingą žvilgsnį. 
Bet Polo net ir antakis nekrustelėjo. Jis paėmė mane už parankės 
ir nusivedė į šalį. 

— Tau linksma? 

— Beprotiškai. O tau? 

— Man net iš toli malonu stebėti, kaip tu linksminiesi. 

Ne, jis ne vyras, o tiesiog stebuklas! Nutariau rytoj pat už jo 
ištekėti, jeigu jis jau taip nori. Ir tik įprotis niekada nekalbėti apie 

naktį priimamus sprendimus neleido tuoj pat jam to pranešti. 
Magnolijų ūksmėje pabučiavau jį į skruostą. 

— O kaip ten mūsų berniukas? 

Polas nusijuokė: 

— Glorija žiūri į jį kaip šuo į kaulą, nė per žingsnį nesitraukia. 
Panašu, dėl jo ateities galima nesijaudinti. 

„Jeigu nenužudys metrdotelio“, - šmėstelėjo galvoje. Nutariau 
pati pasižiūrėti, kaip klostosi jo reikalai. Bet nespėjau — prie basei- 
no kilo triukšmas, pasigirdo šauksmai, ir aš pajutau (taip rašoma 
romanuose), kaip plaukai, nors ir apipurkšti laku, stoja piestu. 

— Kas atsitiko? — paklausiau dusliu balsu. 

Bet Polas jau bėgo prie baseino. Aš užsimerkiau. Kai atsimer- 
kiau, Luisas stovėjo šalia manęs visiškai ramus. 

— Mirė vargšė Rena Kuper, — abejingai tarė. 

Rena Kuper, ta pati kūmutė, su kuria Luisas kalbėjosi prieš 
valandą. Žinoma, jos liežuvėlis nebuvo angeliškas, bet tarp visų 
Rena — ne pati blogiausia. 

— Juk jūs prisiekėte, prisiekėte! — užsipuoliau Luisą. 

Jis nustebęs žvelgė į mane: 

— Apie ką jūs? 

— Prisiekėte, kad neatsiklausęs nežudysite. Jūs niekšas, be są- 
žinės... tiesiog užkietėjęs žudikas, neatsakinga asmenybė! Man 
gėda dėl jūsų, Luisai, aš jūsų bijau. 

— Bet tai ne aš. 

— Papasakokite kam nors kitam, — atkirtau ir pagrasinau pirš- 
tu, - ne man! Kas gi tada, jūsų nuomone? 

Grįžo Polas, jis atrodė šiek tiek susikrimtęs. Paėmė mane už 
parankės ir pradėjo klausinėti, kodėl aš tokia išblyškusi. Luisas 
žiūrėjo į mus vos sulaikydamas šypseną. Norėjau jam vožti. 

— Vargšei Renai vėl buvo širdies priepuolis, jau dešimtas šiais 
metais. Gydytojai buvo bejėgiai. Ji daug gėrė, nors ir buvo įspėta 
to nedaryti. 

Luisas, viliūgiškai šypsodamasis, skėstelėjo rankomis — nepel- 
nytai apšmeižtas. Staiga supratau, jog dabar kaskart, kai sužino- 
siu, kad kas nors mirė, svarstysiu, ar tai ne jo darbas. 

Savaime aišku, vakaras buvo sugadintas. Reną išvežė greitosios 
pagalbos automobilis, svečiai išsiskirstė. Mudu su Luisu irgi išva- 
žiavome namo. Jaučiausi visiškai sugniuždyta. Namie Luisas glo- 
bėjiškai įpylė man stiklinę mineralinio vandens ir patarė kuo grei- 
čiau atsigulti. Paklusau. Sunku patikėti, bet man buvo gėda. Vis 
dėlto keistas dalykas yra moralė - ji tokia netvari, turbūt ir mirsiu 
nežinodama, kas tai. Mirsiu, be abejo, po širdies priepuolio. 


TRYLIKTAS SKYRIUS 


Atėjo žavios ramybės metas. Trys savaitės praėjo sklandžiai, be 
jokių įvykių. Mes visi dirbome, o vakarais dažnokai vakarieniau- 
davome namie trise. Kartą visi nuvažiavome prie jūros. Penkias- 
dešimt kilometrų už miesto Polo draugas turėjo vasarnamį, nu- 
tarėme praleisti ten savaitgalį. Oras buvo gražus. Namelis beveik 
prigludęs prie stačios uolos, prie jūros reikėjo leistis siauru ožkų 
išmindžiotu takeliu. Tą dieną siautė audra. Nei aš, nei Luisas nė- 
jome maudytis, tingėjome. Mums labiau patiko žiūrėti, kaip tai 
daro Polas. O jis norėjo atrodyti sportiškas. Daugeliui jo metų 
vyrų patinka atrodyti kaip supermenams. Tai vos nepražudė jo. 
Jis plaukiojo gal trisdešimt metrų nuo kranto, kaip pižonas de- 
monstruodamas elegantišką laisvojo stiliaus plaukimą, kai staiga 
jam pasidarė negera. Tuo metu mudu su Luisu, įsisupę į chala- 
tus, terasoje kilnojome taures. Iš apačios, nuo jūros, iki mūsų at- 
sklido silpnas pagalbos šauksmas. Mačiau, kaip Polo ranka iški- 
lo virš vandens, kaip per jį nusirito didžiulė banga. Aš sušukau, 
puoliau bėgti takeliu. Luisas nusimetė chalatą ir, rizikuodamas 
suknežinti galvą į akmenis, šoko į vandenį iš aštuonių metrų 
aukščio. Čiupo Polą, po poros minučių jiedu jau buvo krante. Po- 
las vėmė sūrų vandenį, aš sutrikusi plekšnojau jam per nugarą. 

Pakėlusi akis priešais pamačiau Luisą - jis stovėjo visiškai nuo- 
gas. Dievas žino, jis buvo toli gražu ne pirmas vyras, kurį man yra 
tekę matyti tokį, kokį motina pagimdė, bet aš vis tiek paraudau. 
Mūsų žvilgsniai susitiko, jis pašoko ir puolė į namą. 

— Drauguži, - susigraudinęs pasakė jam Polas šiek tiek vėliau, 
jau sušilęs ir atsigavęs po romo taurės, - jūs drąsus žmogus. Toks 
šuolis! Jeigu ne jūs, man būtų galas... 

Luisas sumišęs burbtelėjo kažką neaiškaus. Štai kas įdomu: šis 
vaikas leidžia laiką atimdamas gyvybę iš vienų ir gelbėdamas ki- 
tiems. Naujasis jo vaidmuo man patiko kur kas labiau. Atsistojau 
ir netikėtai pakštelėjau jam į skruostą. Sušvito viltis padaryti jį 
geru berniuku. Be jokios abejonės, ne iš karto, jei prisiminsime 
Frenką, Luelą ir kitus, bet verčiau vėliau negu niekada. Bet man 
nukrito ūpas, kai šiek tiek vėliau, Polui išėjus, aš pagyriau jį už 
gerą poelgį, o jis šaltai atsakė: 

— Žinote, man buvo vis tiek, ar Polas nuskęs, ar ne. 

Aš sustingau: 

— Tai kodėl rizikavote gyvybe jį gelbėdamas? 

— Nes jis patinka jums, jei mirtų, jūs labai liūdėtumėte. 

— Tai yra jei Polas nebūtų mano meilužis, jūs net piršto nebū- 
tumėte pajudinęs jam išgelbėti? 

— Visiškai teisingai, — patvirtino Luisas. 

Kaip keistai jis įsivaizduoja meilę. Bent jau jo meilė nebuvo pa- 
naši į tuos jausmus, kuriuos man iki šiol yra tekę sukelti vyrams, 
nors anų irgi buvo neeiliniai. 

Neatlyžau: 

— Negi nejaučiate Polui nei simpatijos, nei pagarbos? 

— Myliu tik jus, - pasakė labai rimtai, - daugiau niekas manęs 
nedomina. 

— Tai ir yra svarbiausia. Bet ar jums neatrodo, kad tai ne visai 
normalu? Sulaukęs tokio amžiaus... be to, jūs moterims... juk rei- 
kia kada nors... apskritai... 

— Norite, kad permiegočiau su Glorija Neš? 

— Su ja ar kuria kita. Manau, bent dėl sveikatos vyrui reikia 
retkarčiais... 

Užsikirtau. Kas man atsitiko, kurių galų auklėju jį, tarsi bū- 
čiau Motina? Jis rūsčiai pažiūrėjo į mane: 

— O man atrodo, Doroti, kad jūs tam teikiate pernelyg daug 
reikšmės. 

— Bet juk tai vienas didžiausių gyvenimo džiaugsmų, — ne- 
drąsiai paprieštaravau ir pagalvojau, kad pati paskyriau šiems 
džiaugsmams tris ketvirtadalius savo gyvenimo. 

— Tik ne man, - atkirto Luisas. 

Akimirką jo žvilgsnis vėl tapo neperprantamas, kaip aklo ir 
pavojingo žvėries — man pasidarė baisu. Suskubau nutraukti po- 
kalbį. Nepaisant šių įvykių, savaitgalis praėjo nuostabiai. Mes įde- 
gėme, pailsėjome ir grįžome namo puikios nuotaikos. 

Dar kiek, ir nebeįstengsiu be jo gyventi. Filmavimas, kuria- 
me dalyvavo Luisas, truko tris dienas. Ta proga režisierius Bilas 
Maklėjus nutarė surengti nedidelį kokteilių vakarėlį tiesiog fil- 
mavimo aikštelėje. Tai buvo butaforinis kaimelis, tarp kurio fa- 
sadų Luisas slankiojo visą vasarą. Atvažiavau prieš šešias, truputį 
anksčiau paskirto laiko. Vos įėjusi užtikau Bilą sėdint netikroje 
užeigoje vidury netikros gatvės. Jis buvo rūškanas, susierzinęs ir, 
kaip visada, labai šiurkštus. Jo darbininkai puošė aikštelę, jis liko 
vienas užeigos kambaryje. Sėdėjo ant stalo, niūriai įbedęs akis į 
vieną tašką. Pastaruoju metu daug gėrė, tad jam patikėdavo tik 
antrarūšius filmus. Tai jį dar labiau skaudino. Jis pamatė mane, 
ir man neliko nieko kita, kaip dulkėtais laiptais užlipti į užeigą. 
Bilas šyptelėjo: 

— A, Doroti. Tai ką, atėjai pažiūrėti, kaip vaidina mūsų drau- 
gelis? Šiandien jam svarbi scena. Nesijaudink, turėdamas tokią 
išvaizdą, jūsų mažylis nebeilgai sėdės jums ant sprando. 

Jis buvo gerokai įkaušęs, bet neketinau nei visko atleisti, nei 

ilgai kęsti panašias scenas, nors kai kam gal atrodytų kitaip. At- 
sakiau mandagumu į mandagumą - išvadinau bjauriu išgama. Jis 
suurzgė ir pareiškė: 

— Jei būtum ne moteris, šlapios vietos iš tavęs neliktų. 

Pagiežingai padėkojau — vis dėlto prisiminė, kad kalba su dama. 

— Be to, aš susižadėjusi su Polu Bretu, - išdidžiai pridūriau. 

— Žinau, visi kalba, kad jūs užsiimate tuo trise. 

Jis šlykščiai nusikvatojo. Jau ketinau ką nors į jį paleisti, na, 
bent rankinę, kai staiga atsidarė durys. Ant slenksčio stovėjo Lui- 
sas. Aš kaipmat pakeičiau toną: 

— Bilai, branguti, atleiskite. Juk žinote, myliu jus visa širdimi, 
bet pastaruoju metu pasidariau kiek nervinga! 

Mano žodžių pakako tik Bilui nustebinti — jis buvo per daug 
prisilupęs, kad logiškai mąstytų, todėl ir toliau giedojo savo gies- 
melę: 

— Tai jūsų airiškas kraujas verda. Ak, ir pridarys jis jums bėdų! 
Ar ne, brolau? — pasisuko į Luisą, draugiškai paplekšnojo jam per 
petį ir išėjo. 

Aš nervingai nusijuokiau: 

— Ak, senasis Bilas... Manieros, tiesą sakant, galėtų būti geres- 
nės, bet jo širdis auksinė... 

Luisas nieko neatsakė. Vilkėjo kaubojaus kostiumą, ant kaklo 
ryšėjo skarelę, buvo prastai nusiskutęs, gerokai išsiblaškęs. 

— Be to, puikus bičiulis, — pridūriau ir suskubau pakeisti te- 
mą. — Kokią sceną dar filmuos? 

— Žmogžudystės, — ramiai atsakė Luisas. — Aš turiu nušauti 
tipą, kuris išžagino mano seserį. Nors aš, turiu prisipažinti, tai 
darydamas dar pagalvočiau. 

Mudu neskubėdami nuėjome į filmavimo aikštelę. Luisui 
reikėjo pasiruošti filmavimui, taigi dešimt minučių likau viena. 
Ėmiau žvalgytis. Aikštelė visiškai paruošta, bet Bilas vis tiek ka- 
binėjosi, keikėsi kaip vežikas — nebesivaldė. Holivudas jį pribaigė, 

Holivudas ir alkoholis. Tiesiog po atviru dangumi jis pristatė kok- 
teilių staliukų, labiausiai ištroškusieji jau spėjo pasičiupti po tau- 
rę. Šitame žaisliniame kaimelyje susirinko apie šimtą žmonių, visi 
trypinėjo ne per toliausiai nuo kameros. 

— Stambus Mailso planas, - sušuko Bilas. - Kur jis? 

Luisas priėjo laikydamas rankoje vinčesterį. Atrodė esąs kažin 
kur toli, kaip visada, kai jam kas nors įgrisdavo. 

Bilas pasilenkė prie kameros, pažvelgė į ekraną ir vėl susiraukė: 

— Blogai, viskas blogai. Nė velnio netinka! Na, Luisai, nusitai- 
kykite, taikykitės į mane. Taip, dabar - įsiūtis veide. Na ne, man 
reikia įsiūčio, o ne tos idiotiškos grimasos! Jūs rengiatės nušauti 
padugnę, išdulkinusią jūsų seserį. Štai taip, gerai... Na, šaukite! 

Aš nemačiau Luiso veido, jis stovėjo į mane nugara. Luisas iš- 
šovė, Bilas susigriebė rankomis už pilvo. Pliūptelėjo kraujas, jis 
parvirto. Akimirką visi stovėjo it sustingę, paskui puolė prie jo. 
Luisas sutrikęs apžiūrinėjo karabiną. Jis nusigręžė į pelėsiais tren- 
kiančią sieną, mane suvimdė. 

Policijos leitenantas buvo gana galantiškas ir logiškas. Juk aki- 
vaizdu — kažkas tuščius šovinius pakeitė koviniais, o tas kažkas 
gali būti vienas iš tūkstančio žmonių, turėjusių dėl ko nekęsti Bilo 
Maklėjaus. Buvo visiškai aišku, kad tai ne Luisas, nes jis menkai 
tepažinojo Bilą. Be to, buvo gana protingas, kad žudytų stebint 
šimtams liudytojų. Jo beveik gailėjosi. Tai, kad jis tyli, kad piktai 
žiūri iš padilbų, nieko nestebino - juk jį ištiko šokas, kam malonu 
tapti nusikaltimo įrankiu. Dešimtą valandą vakaro apklausa buvo 
baigta. Kai mes ir dar keli liudytojai išėjome iš policijos nuovados, 
kažkas pasiūlė grįžti į paviljoną praskalauti gerklių. Aš atsisakiau, 
su Luisu išvažiavome namo. Pakeliui neištarėme nė žodžio. Bu- 
vau siaubingai pavargusi, net pykti neįstengiau. 

— Aš viską girdėjau, - ramiai pasakė Luisas, sustojęs prie laiptų. 

Nieko neatsakiau, tik gūžtelėjau pečiais. Išgėriau tris tabletes 
migdomųjų ir nugrimzdau į nebūtį. 


KETURIOLIKTAS SKYRIUS 


Svetainėje susirūpinęs sėdėjo policijos leitenantas. Jis buvo gra- 
žus: pilkos akys, putlios lūpos, šiek tiek įdubę skruostai. 

— Tai, aišku, paprastas formalumas, - pasakė. - Bet ar negalė- 
tumėte dar ką nors pasakyti apie šį jaunuolį? 

— Aš nieko daugiau nežinau, — pareiškiau. 

— Bet juk jis gyvena pas jus jau tris mėnesius? 

— Taip. - Tuomet lyg atsiprašydama paklausiau: — Tikriausiai 
manote, kad aš visai nesmalsi? 

Kilstelėjo antakius, jo veide kažkas šmėstelėjo — tokią išraišką 
dažnai matydavau Polo veide: 

— Matot, aš manau, kad mes paprastai per daug žinome apie 
aplinkinius, o tai vargina. Žinome, su kuo jie gyvena, su kuo mie- 
ga, ką apie save mano... Mano galva, kuo mažiau žinai, tuo geriau, 
o kaip jūs manote? 

Buvo visiškai aišku, kad jis mano kitaip. 

— Tai jūsų požiūris, bet tyrimui to nepakanka. Be jokios abejo- 
nės, aš nemanau, kad jis tyčia nužudė Maklėjų. Regis, su juo vie- 
ninteliu Maklėjus elgėsi pakenčiamai. Bet šovė vis dėlto Luisas. 
Todėl jam ir jo karjerai būtų geriau, jeigu teisėjai galėtų susidaryti 
apie jį geresnę nuomonę. 

— Paklauskite jo paties. Aš tik žinau, kad jis gimė Vermonte. Ar 
jį pažadinti, o gal dar išgersite puodelį kavos? 

Šis pokalbis vyko rytojaus dieną po žmogžudystės. Aštuntą ryto 
mane prikėlė iš miego leitenantas Pirsonas. Luisas dar miegojo. 

— Jei galima, mielai išgerčiau puodelį kavos, — paprašė jis. — 
Ponia Seimur, atleiskite už nekuklų klausimą: kokie santykiai sieja 
jus ir Luisą Mailsą? 

— Visiškai ne tokie, kaip galbūt galėjote pamanyti. Man jis vaikas. 

Jis įdėmiai pažiūrėjo į mane ir netikėtai nusišypsojo. 

— Seniai taip stipriai nenorėjau tikėti moterimi. 

Pamaloninta nusijuokiau. Man buvo siaubingai gaila, kad ši- 
tam šauniam vaikinui, mano šalies įstatymų sergėtojui, lemta įsi- 
velti į tokią kraupią istoriją. Beje, pamaniau: jeigu jis būtų pilvo- 
tas, raudonas ir šiurkštus, pilietiniai mano jausmai nebūtų taip 
garsiai prabilę. Nors, tiesą sakant, po migdomųjų ne visi mano 
jausmai dar buvo pabudę, miegas pjaute pjovė. 

— Jis bus labai garsus, - pareiškė Pirsonas. - Nuostabus ak- 
torius. 

Aš sustingau su kaviniu rankose. 

— Iš kur žinote? 

— Vakar žiūrėjome filmavimo medžiagą. Retas atvejis detek- 
tyvui — savo akimis pamatyti, kaip buvo įvykdytas nusikaltimas. 
Tai labai palengvina darbą — nebereikia rekonstrukcijos. 

Dusliai nusijuokiau — nusideginau pirštus karštu vandeniu. Jis 
kalbėjo toliau: 

— Mačiau Luiso veidą stambiu planu. Tokia žvėriška išraiška, 
tiesiog šaltis stingdo! 

— Aš irgi manau, kad jis taps puikiu aktoriumi. Visi taip mano. 

Tai sakydama, ištraukiau iš šaldytuvo škotiško viskio butelį 
ir nugėriau didelį gurkšnį tiesiog iš jo. Man ištryško ašaros, už- 
tat rankos liovėsi drebėti. Grįžau į svetainę ir visai aristokratiš- 
kai padaviau kavos. 

— Kaip jūs manote, ar Mailsas turėjo motyvų nužudyti Ma- 
klėjų? 

— Jokių, — tvirtai atsakiau. 

Štai ir tapau bendrininke. Ir ne tik jo, bet ir įstatymo požiūriu. 
Manęs jau laukia kalėjimas. Ką gi, nieko čia bloga — kalėjime bent 
bus ramiau. Staiga suvokiau: jei Luisas prisipažins, aš stosiu prieš 
teismą ne kaip bendrininkė, o kaip kurstytoja. Tai jau kvepia ne 
įkalinimu, o elektros kėde. Užsimerkiau — už ką, už ką man visa tai? 

— Deja, mes irgi nerandame motyvų, — atsiduso Pirsonas. — 
Tas Maklėjus buvo chamas ir despotas. Bet kuris iš ten buvusiųjų 
galėjo įeiti į patalpą, kurioje laikomas rekvizitas, ir pakeisti šovi- 
nius, ten net sargo nėra. Bijau, kad byla užtruks. Ir visą tą laiką ji 
mane persekios. 

Pirsonas pradėjo skųstis likimu, bet tai manęs nestebino. Tu- 
riu tokią dovaną: visi vyrai — detektyvai, paštininkai, rašytojai — 
anksčiau ar vėliau iškloja man savo problemas. Net mokesčių ins- 
pektorius skundžiasi dėl šeimyninių nesutarimų. 

— Kiek dabar valandų? — išgirdau mieguistą balsą, ant laiptų 
pasirodė į chalatą įsisupęs, akis trinantis Luisas. 

Atrodo, jis neblogai išsimiegojo. Aš įsiutau: žudo Žmones — 
tai jo reikalas, bet kurių velnių anksčiausią rytą, kai jis teikiasi 
parpti, turiu kalbėtis su policininku?! Pristačiau juos vienas ki- 
tam. Luisui nė antakis nekrustelėjo. Jis paspaudė ranką Pirsonui 
ir droviai paklausė, ar gali įsipilti kavos. Tikėjausi, kad netrukus 
mieguistu balsu paklaus, ar nepykstu ant jo dėl vakar dienos. Kur 
tau! Įpyliau jam kavos, jis atsisėdo priešais Pirsoną — ir prasidėjo 
apklausa. Sužinojau, kad mano švelnusis žmogžudys gimė labai 
padorioje šeimoje, puikiai mokėsi, kad visi darbdaviai buvo juo 
patenkinti ir tik kelionių bei nuotykių pomėgis sutrukdė jam im- 
tis puikios karjeros. Klausiausi išsižiojusi. Vadinasi, jis buvo pa- 
vyzdingas pilietis, kol sutiko Doroti Seimur, lemtingą moterį nu- 
meris vienas. Tik ji kalta, kad jis nužudė keturis žmones. Kaipgi 

taip, kodėl piktadarės vaidmuo teko būtent man, musės be gai- 
lesčio nenuskriaudusiai, man, prie kurios visada glaudėsi paklydę 
katės, šunys ir žmonės? Luisas ramiausiai pasakojo, kaip paėmė 
ant stalo gulėjusį vinčesterį — visuomet jį ten pasidėdavo. Jam ir į 
galvą neatėjo jo patikrinti, juk filmuodamasis ne kartą pyškinda- 
vo iš jo į kairę ir į dešinę. 

— Ką manote apie Maklėjų? - staiga paklausė Pirsonas. 

— Alkoholikas, - atsakė Luisas. - Vargšas alkoholikas. 

— Ką jautėte, kai jis pargriuvo? 

— Nieko, - šaltai atsakė Luisas, — gal tik nuostabą. 

— O dabar? 

— Lig šiol stebiuosi. 

— Ir jūsų negraužė sąžinė, kad nužudėte žmogų? 

Luisas pakėlė galvą ir pažvelgė jam tiesiai į akis. Aš apmiriau. 
Jis sutrikęs skėstelėjo rankomis: 

— Ne, negraužė. 

Žinojau, kad Luisas sako tiesą, ir, kad ir kaip būtų keista, tai 
galutinai įtikino Pirsoną, kad jis nekaltas. Leitenantas atsistojo, 
atsiduso ir užvertė bloknotą. 

— Mesjau patikrinome tai, ką mums papasakojote, pone Mail- 
sai, bent jau beveik viską. Prašyčiau atleisti už sutrukdymą, bet 
tokia tvarka. Ponia Seimur, nuoširdžiai jums dėkoju. 

Aš palydėjau jį iki durų. Jis nedrąsiai paklausė, ar negalėtų arti- 
miausiomis dienomis pakviesti mane išgerti kokteilio, aš nedvejo- 
dama sutikau. Kai jo automobilis pajudėjo iš vietos, šypsojausi taip 
plačiai, tarsi mano burnoje būtų buvę penkiasdešimt du dantys. Vis 
dar virpėdama įėjau į namą. Luisas mažais gurkšneliais gėrė kavą. 
Jis buvo toks patenkintas savimi, kad mano baimė virto įniršiu. 
Paleidau į jį pagalvę, paskui pradėjau mėtyti viską, kas pakliuvo po 
ranka. Mėčiau daiktus vieną po kito, nesitaikydama, ir, aišku, vie- 
nas puodelis pataikė jam tiesiai į kaktą. Ištryško kraujas, aš ėmiau 
raudoti. Antrą kartą šį mėnesį ir per dešimt pastarųjų metų. 

Nuvirtau ant sofos. 

Luisas paėmė mano ranką ir priglaudė sau prie veido, pirštais 
tekėjo karštas kraujas. Klausiau savęs, kodėl prieš pusę metų, ant 
tuščio plento, prie liepsnojančio automobilio, kai ši galva buvo 
mano rankose ir kai jomis tekėjo tas pats kraujas, kodėl tuomet 
manęs nepersmelkė nuojauta. Man reikėjo palikti jį ten ir bėgti 
neatsigręžiant, gal net pribaigti. Raudodama nuvedžiau jį į vo- 
nios kambarį, nuploviau žaizdą spiritu ir užklijavau ant kaktos 
pleistrą. Jis tylomis nedrąsiai žiūrėjo į mane. 

— Jūs be reikalo išsigandote, —- pagaliau išvebleno. 

— Be reikalo! — sušukau su kartėliu. - Po mano stogu gyvena 
žmogus, įvykdęs jau penkias žmogžudystes... 

— Keturias, - kukliai paprieštaravo jis. 

— Na, keturias, tai beveik tas pats. Aštuntą valandą ryto mane 
prikėlė policininkas, o jūs kalbate, kad aš be reikalo jaudinuosi... 
To jau per daug. 

— Nereikia bijoti, — atsakė jis linksmai. — Juk jūs pati viską 
matėte. 

— Ir kaip man suprasti: anksčiau jūs gyvenote kaip pavyzdin- 
gas berniukas — stropus studentas, sąžiningas darbininkas, viskas 
buvo gerai. O kai sutikote mane... Gal aš panaši į Matą Hari? 

— Aš jau sakiau, Doroti. Kol jūsų nepažinojau, buvau visiškai 
vienas. O dabar turiu kai ką sava, Žinau, dėl ko gyvenu. 

— Jūs neturite nieko sava, — tėškiau apimta nevilties. —- Jeigu 
mūsų nepasodins ir nepakars, artimiausiu metu aš ištekėsiu už 
Polo Breto. 

Jis staiga atsistojo ir atsuko man nugarą. 

— Jūs manote, kad tuomet negalėsiu gyventi kartu su jumis? — 
paklausė susimąstęs. 

Prikandau liežuvį. Luisas atsisuko į mane. Vėl tas neregio 
žvilgsnis, kurį taip gerai pažinojau ir kurio taip bijojau. Aš šaižiai 
suklikau: 

— Ne, Luisai, ne! Jeigu jūs bent piršteliu paliesite Polą Bretą, 
niekada, ar girdite, niekada manęs nebematysite. Aš jūsų nekęsiu, 
viskas bus baigta. 

Bet ir pati nežinojau, kas būtent bus baigta. Jis perbraukė ran- 
ka kaktą ir atsipeikėjo: 

— Nedarysiu Polui nieko bloga, bet aš noriu matyti jus visą 
savo gyvenimą. 

Luisas priėjo iki laiptų ir lėtai, kaip žmogus, gavęs stiprų smū- 
gį, pradėjo lipti aukštyn. Išėjau į lauką. Saulė žaismingai nušvietė 
seną sodą ir jį puošiantį „Roisą“, kalvas tolumoje - mažą pasaulį, 
tokį jaukų, praskaidrinantį man gyvenimą. Apraudojusi niekam 
tikusį savo likimą, šniurkščiodama užlipau aukštyn. Laikas reng- 
tis. Vis dėlto leitenantas Pirsonas labai išvaizdus. 


PENKIOLIKTAS SKYRIUS 


Kitos dvi dienos slinko kaip košmariškame sapne. Be perstojo ri- 
jau tabletes, prisireikė net trankviliantų, anksčiau taip nesielgda- 
vau. Bet šį kartą gyvenimas mane taip aplamdė, jog ėmiau ma- 
nyti, kad geriausia išeitis iš padėties — savižudybė. O trečią dieną 
įsisiautėjo audra. Tikriau sakant, viesulas. Taifūnas „Ana“ (koks 
kvailas sumanymas duoti stichinėms nelaimėms švelnius moterų 
vardus) užgriuvo pakrantę. Pabudau auštant nuo lovos drebėji- 
mo, paskui išgirdau vandens riaumojimą, viską supratau ir paju- 
tau kai ką panašaus į kartų palengvėjimą. Į veiksmą įsitraukė sti- 
chija, Makbetas jau nebetoli, greitai galas. Pažvelgiau pro langą. 
Keliu, vedančiu upės link, plaukė keli tušti automobiliai, jiems iš 
paskos — kažkokios nuolaužos. Priėjusi prie kito lango pamačiau, 
kad mūsų „Roisas“ dreifuoja po sodą tarsi žvejų valtelė. Terasa vos 
kyšojo iš vandens, neapsemta buvo gal penkiasdešimt centimetrų, 
ne daugiau. Su pasitenkinimu pamaniau: „Kaip gerai, kad niekada 
uoliai netvarkiau sodo, kitaip visos pastangos būtų perniek: 
man kavos. Žiūrėjo į mane lyg maldautų. Nuo Maklėjaus žūties 
dienos jis žvelgdavo kaip vaikas, prašantis atleisti už kvailą poelgį. 
Dėjausi esanti išdidi. 

— Šiandien teks likti namie, jokiu keliu neįmanoma išva- 
žiuoti, — tarė džiugiai. — Ir telefonas neveikia. 

— Nuostabu, — atsakiau. 

— Laimė, vakar nupirkau iš Todžio du bifšteksus ir pyragaičių 
su vaisiais, jūs tokius mėgstate. 

— Ačiū, — išdidžiai padėkojau. 

Iš tikrųjų buvau sužavėta. Nereikia važiuoti į darbą, visą dieną 
bus galima slampinėti vilkint chalatu, dar ir mano pamėgti pyra- 
gaičiai... Viskas klostėsi ne taip jau blogai. Be to, turėjau labai įdo- 
mią knygelę, prikimštą romantiškų istorijų ir gražių jausmų - ji 
išsklaidys mintis apie žmogžudystes ir kitus nemalonumus. 

— Tikriausiai Polas labai susinervino, - pasakė Luisas. - Jis no- 
rėjo mus vežtis savaitgalį į Las Vegasą. 

— Nieko, dar bus progų bankrutuoti. Beje, noriu baigti skaityti 
šią knygą. O ką jūs veiksite? 

— Muzikuosiu, — atsakė, - paskui gaminsiu pietus. Vėliau gal 
sulošime kortomis? 

Jis buvo tarsi devintame danguje - visą dieną dviese. Tikriau- 
siai nuo ankstaus ryto džiūgauja. Neįstengiau nuslėpti šypsenos. 

— Gerai jau, kol aš skaitau —- muzikuokite. Tikriausiai nei radi- 
jas, nei televizorius neveikia. 

Visai pamiršau pasakyti, kad Luisas mėgo skambinti gitara ir 
pats kūrė graudžias, melancholiškas, šiek tiek senamadiškas me- 
lodijas. Pamiršau, nes nelabai mėgstu muziką. Jis paėmė gitarą ir 
pradėjo virpinti stygas. Lauke šėlo audra, aš gėriau karštą kavą, 
šalia buvo mielasis žmogžudys, man buvo taip gera, kad vos ne- 
murkiau. Tikriausiai baisu — reikia tiek nedaug, kad pasijustum 
laiminga. Laimė išsunkia, vienintelis būdas to išvengti - nugrimz- 
ti į neurasteniją. Mus persekioja nemalonumai, slegia rūpesčiai, 
bet staiga kaip akmuo, mestas iš už kampo, arba kaip saulės spin- 
dulys mus užgriūva laimė. 

Diena praėjo labai ramiai. Luisas išlošė iš manęs penkiolika 

dolerių. Pietų gaminimas, ačiū Dievui, teko man. Jis skambino 
gitara, aš skaičiau knygą. Su juo tikrai nebuvo nuobodu, jo, tarsi 
katės, buvimas šalia neslėgė. O štai Polo aktyvumas kartais mane 
erzindavo. Net pagalvoti nenorėjau, kaip būtų praėjusi ši diena, 
jeigu dabar su manimi būtų buvęs ne Luisas, o Polas. Polas tikrai 
būtų radęs kuo užsiimti. Būtų sumanęs pataisyti telefoną, pririšti 
„Roisą“, sutvirtinti langines, padėti man baigti rašyti scenarijų, pa- 
malti liežuviu apie bendrus pažįstamus, mylėtis ir vienas Dievas 
težino dar ką veikti. Veikti, veikti, veikti! O Luisui buvo viskas vis 
tiek. Jei namas nutrūktų nuo inkaro ir imtų plaukti kaip Nojaus 
laivas, jis taip ir sėdėtų įsisvajojęs ir laimingas su gitara rankose. 
Mūsų namuose buvo taip ramu, o už durų šėlo taifūnas „Ana“. 
Naktį stichija dar labiau įsisiautėjo. Vėjas nuplėšė vienas po 
kitų langines, jos lėkė kaip niūriai karkiantys paukščiai. Negalėjai 
įžiūrėti, kas vyksta gatvėje. Niekada anksčiau mūsų kraštuose nėra 
buvę tokių dalykų. „Roisas“ kaskart vis trenkdavosi čia į duris, čia į 
sieną, tarsi didžiulis į namus besiprašantis šuo. Mane tai baugino. 
Tiesą sakant, Viešpats, nors yra toks geras, kartais mėgsta išban- 
dyti klusniąją savo tarnaitę. Luisas negalėjo atsidžiaugti, jam buvo 
smagu žiūrėti į mane sutrikusią, atrodė labai patenkintas savimi. 
Mane tai erzino, nutariau anksčiau atsigulti, išgėriau migdomųjų. 
Tai jau tapo įpročiu, nors visą gyvenimą vengiau vaistų! Bet už- 
migti nesisekė. Vėjas kaukė kaip pilnas vilkų traukinys, namo siū- 
lės braškėjo, galop vidurnaktį jis neatlaikė — vėjas nuplėšė stogą 
tiesiai virš lovos, kurioje gulėjau, ant manęs pliūptelėjo vanduo. 
Siaubingai surikau ir instinktyviai, prispaudusi prie veido 
šlapią paklodę, iššokau į koridorių. Ten atsitrenkiau į Luisą. Jis 
prisitraukė mane ir pragariškoje tamsoje apgraibomis nuvedė į 
savo kambarį — stogas čia per stebuklą nebuvo nuplėštas. Įnirtin- 
gas vėjo gūsis pusę namo stogo nuplėšė būtent toje pusėje, kur 
buvo mano miegamasis. Luisas nutraukė nuo lovos antklodę ir 
pradėjo mane trinti kaip seną kuiną. Tai darydamas, vis kartojo 

tokiu tonu, tarsi ramintų išsigandusį keturkojį draugą: „Štai taip... 
Nieko baisaus... Tuoj viskas bus gerai../ Paskui, pasišviesdamas 
kelią žiebtuvėliu, nulipo laiptais į virtuvę atsinešti škotiško viskio. 
Grįžo šlapias iki kelių. 

— Virtuvėje pilna vandens, - linksmai pranešė. —- O svetainėje 
plaukioja sofa ir krėslai. Butelį reikėjo gaudyti po visą virtuvę. Daik- 
tai ne savo vietose taip komiškai atrodo. Net šaldytuvas, toks di- 
delis ir toks kvailas, staiga pamanė esąs kamštis ir pradėjo plaukti. 

Man tai neatrodė juokinga, bet supratau, kad jis kaip įmany- 
damas stengiasi mane prablaškyti. Buvo visiškai tamsu. Sėdėjome 
Luiso kambaryje ant lovos ir gurkšnojome škotišką viskį tiesiog 
iš butelio. Nors buvome apsisiautę antklodėmis, kalenome dan- 
timis iš šalčio. 

— Ką darysime? — paklausiau. 

— Lauksime ryto, — ramiai atsakė Luisas. — Sienos tvirtos. Gul- 
kite į mano lovą, ten sausa, ir miegokite. 

Miegoti... Jis tikriausiai išprotėjo. Iš baimės ir nuo škotiško vis- 
kio man ėmė suktis galva, išsitiesiau ant lovos. Jis sėdėjo šalia, 
tamsiame lango fone mačiau jo profilį. Dangumi rangydamiesi 
skriejo debesys. Pamaniau: ši naktis niekada nesibaigs, aš tuoj 
mirsiu. Mane kaustė vaikiška baimė, siaubas gniaužė gerklę. 

— Luisai, - paprašiau maldaudama, — man baisu. Prigulkite šalia. 

Jis nieko neatsakė, bet po sekundės apėjo aplink lovą ir atsigu- 
lė. Gulėjome ant nugarų, jis tylomis rūkė. 

Staiga „Roisas“, atblokštas galingos bangos, stipriai trenkėsi į 
mūsų kambario sieną. Ji sudrebėjo, pasigirdo baisus traškesys — 
puoliau Luisui į glėbį. Visiškai nesąmoningai - tiesiog tą akimirką 
man būtinai reikėjo, kad šalia būtų vyras, kurio glėbyje jausčiausi 
saugi. Luisas prisispaudė mane ir neįtikimai švelniai pradėjo bu- 
čiuoti kaktą, plaukus, lūpas. Šnabždėjo mano vardą, kaip šnabž- 
dama malda, bet aš sunkiai supratau, ką jis sako. Panardinau veidą 
į jo plaukus ir prigludau. „Doroti, Doroti, Doroti../ Balsas skendo 

audroje. Nejudėjau, kūną šildė jo kūnas, pamaniau: šitaip turėjo 
atsitikti, man jau ne taip baisu. Ir jokių kitų minčių. 

Bet ne, taip atsitikti neturėjo. Staiga viską suvokiau. Pagaliau 
perpratau Luisą, jo visų poelgių priežastį. Ir žmogžudysčių, ir pa- 
šėlusios platoniškos meilės man. Aš staiga, pernelyg staiga atšli- 
jau, jis kaipmat nuleido rankas. Abu sustingome iš siaubo, tarsi 
tarp mūsų būtų šliaužusi gyvatė. 

— Dabar žinote viską, - lėtai pasakė Luisas. 

Jis spragtelėjo žiebtuvėliu. Liepsna apšvietė jo veidą. Buvo la- 
bai gražus ir labai vienišas, vienišas visiems laikams... Užplūdus 
gailesčiui, ištiesiau Luisui ranką. Bet jo veidas tapo neperpranta- 
mas, akys apsiblausė, jis manęs nematė. Padėjo žiebtuvėlį ir abiem 
rankomis suspaudė mano gerklę. 

Aš ne savižudė, bet staiga panorau, kad jis tai padarytų, ne- 
žinau kodėl. Mano gailestis jam, mano švelnumas skatino norą 
mirti, tai būtų kaip išsigelbėjimas. Aš visiškai nesipriešinau, gal 
tai mane ir išgelbėjo. Luiso pirštai, spaudžiantys man gerklę, pri- 
minė, kad nėra nieko brangiau už gyvenimą, pradėjau kalbėti ra- 
miai. Kiekvienas oro gurkšnis galėjo būti paskutinis. 

— Jeigu norite, Luisai, prašom... bet nereikia to daryti. Aš visa- 
da mėgau gyvenimą, jūs žinote, aš mėgstu saulę, myliu savo drau- 
gus ir jus, Luisai... 

Jis tebespaudė man gerklę. Pradėjau dusti. 

— Luisai, ką jūs darysite be manęs? Jūs nuobodžiausite, juk ži- 
note... Luisai, brangusis, prašau — paleiskite. 

Staiga atgniaužė pirštus ir raudodamas griuvo šalia ant 10- 
vos. Prispaudžiau jį prie peties, glosčiau plaukus. Ilgai tylėjome. 
Nemažai vyrų, prigludę prie mano peties, ieškodavo paguodos. 
Niekas pasaulyje taip nesužadina švelnumo, užuojautos, kaip iš 
sielvarto pratrukęs raudoti vyras. Bet nė vienas jų nesužadino 
man tiek švelnumo ir meilės, kaip šis vos manęs nenužudęs ber- 
niukas. Ačiū Dievui, seniai jau nebesivadovauju logika. 

Luisas greitai užmigo, audra netrukus nurimo. Visą naktį jo 
galva ilsėjosi man ant peties, aš taip ir nesumerkiau akių. Žiū- 
rėjau, kaip šviesėja dangus, kaip sklaidosi debesys, kaip virš nu- 
niokotos žemės kyla ryški saulė. Tai buvo viena geriausių meilės 
naktų per visą mano gyvenimą. 


ŠEŠIOLIKTAS SKYRIUS 


Rytą, priėjusi prie veidrodžio, pirmiausia išvydau bjaurias mėly- 
nes ant kaklo. Šiek tiek pamąsčiusi, pakėliau telefono ragelį. 

Pasakiau Polui, kad sutinku už jo tekėti, jis siaubingai apsidžiau- 
gė. Paskui pranešiau Luisui, kad aš ir Polas tuokiamės ir išvyksta- 

Vestuvių ceremonija truko dešimt minučių, liudytojai buvo 
Kendi ir Luisas. Paskui susikroviau lagaminus, apkabinau Luisą ir 
ilgai spaudžiau jį prie širdies. Pažadėjau greitai grįžti, o jis man — 
gerai elgtis, daug dirbti ir sekmadieniais tvarkyti „Roisą“. Po ke- 
lių valandų aš ir Polas jau skridome į Paryžių. Pro iliuminato- 
rių buvo matyti, kaip sidabriniai lėktuvo sparnai skrodžia baltai 
pilkus debesis, o man atrodė, kad raižome košmariškus kelius. 
Šiltas ir tvirtas Polo delnas gulėjo mano delne. 

Mes ketinome mėnesį praleisti Paryžiuje. Bet iš pradžių Džė- 
jus atsiuntė telegramą — prašė nukakti į Italiją ir padėti nelaimin- 
gam kolegai, tokiam pat plunksnos vergui, baigti rašyti scenarijų. 
Paskui Polas skrido tvarkyti reikalų į Londoną, kur RKB rengėsi 
steigti filialą. Taip ištisą pusmetį zujome tarp Paryžiaus, Londono 
ir Romos. Aš buvau laiminga: atsirado daugybė naujų pažįstamų, 
dažnai matydavausi su dukterimi, maudžiausi Italijoje, šventes 

švenčiau Paryžiuje ir Londone, visiškai atnaujinau garderobą. 
Polas pasirodė esąs tikrai malonus gyvenimo draugas, Europą aš 
dievinau. Retkarčiais ateidavo laiškų iš Luiso, jie buvo parašyti 
labai vaikiškai: jis pasakodavo apie sodą, apie „Roisą“, skundėsi, 
kad mūsų išvykimas užtruko ir kad jis siaubingai mūsų pasiilgo. 
Maklėjaus mirtis padarė triukšmingą reklamą. Kadangi filmas iš 
tikrųjų buvo prastas, jo iš naujo ėmėsi puikus režisierius Čarlzas 
Vogtas. Taigi Luisui vėl teko apsirengti kaubojaus drabužiais. Be 
to, jo vaidmenį gerokai išplėtė. Beje, jo tai nė kiek nedžiugino, 
veikiau priešingai. Kai prieš tris savaites iki mums grįžtant suži- 
nojau, kad filmas sulaukė didžiulės sėkmės, o pagrindinio vyro 
vaidmens atlikėjas Luisas Mailsas turi visus šansus gauti „Oska- 
rą“, apstulbau. 

Luisas pasitiko mus Los Andželo oro uoste. Puolė ant kaklo 
pirmiausia man, paskui Polui. Džiaugėsi kaip vaikas ir tuojau pat 
ėmė skųstis, koks sunkus jo gyvenimas. Visi prie jo kimba, kiša 
kažkokias sutartis, kurių jis nė velnio nesupranta, išnuomojo jam 
didžiulį namą su baseinu, be perstojo skambina telefonu — baisi 
kankynė. Atrodė prislėgtas ir įskaudintas. Jei šiandien nebūčiau 
grįžusi, sakė, būtų tiesiog pabėgęs. Polas kvatojo iki ašarų, bet, 
mano galva, Luisas tikrai nekaip atrodė, buvo sulysęs. Rytoj — 
„Oskarų“ teikimo ceremonija. 

Šia proga susirinko visas Holivudas, išsipustęs ir džiugiai su- 
sijaudinęs Luisas išdidžiai pakilo į sceną atsiimti apdovanojimo, 
aš filosofiškai nusiteikusi stebėjau, kaip trys tūkstančiai žmonių 
audringai ploja žmogžudžiui. Ko tik nebūna gyvenime! Po cere- 
monijos Džėjus Grantas surengė priėmimą naujoje Luiso rezi- 
dencijoje. Baisiausiai savimi didžiuodamasis, Džėjus aprodė man 
namą: spintos pilnos ką tik pasiūdintų kostiumų, garaže snaudžia 
Luisui dovanoti naujutėliai automobiliai, štai kambariai, kur jis 
miegos, o štai čia jis priiminės svečius. Luisas maklinėjo mums iš 
paskos, kažką burbėdamas po nosimi. Aš atsisukau į jį: 

— Jūs jau persivežėte senus džinsus? 

Jis papurtė galvą, akyse šmėstelėjo siaubas. Luisas elgėsi taip, 
tarsi ne jis būtų šių iškilmių kaltininkas. Kad ir kaip įkalbinėjau, jis 
visai nekreipė dėmesio į svečius, vaikščiojo paskui mane kaip še- 
šėlis. Į mus pradėjo žvairuoti, nusprendžiau kuo greičiau važiuoti 
namo. Nutaikiusi progą, kai kažkas užkalbino Luisą, įsikibau Po- 
lui į parankę ir sušnabždėjau, jog taip pavargau, kad virstu iš kojų. 

Mudu su Polu nutarėme įsikurti pas mane, nes jo butas buvo 
miesto centre, 0 aš vis nenorėjau skirtis su priemiesčiu. Buvo trys 
valandos nakties, kai slapčia sėlinome automobilio link. Žiūrė- 
dama į didžiulį apšviestą namą, į baseine mirguliuojantį vandenį, 
į Žmonių siluetus languose, prisiminiau, kaip prieš metus važia- 
vome tuo pačiu keliu namo ir nepažįstamasis puolė mums po ra- 
tais. Taip, praėjo tik metai. Bet kokie tai buvo metai! Ačiū Dievui, 
viskas baigėsi gerai, jeigu, žinoma, neminėsime Frenko, Luelos, 
Boltono ir Maklėjaus. 

Polas vikriai prasmuko tarp dviejų naujų „Roisų“, automobilis 
pajudėjo iš vietos. Ir čia, tiesiog kaip prieš metus, žibintų šviesoje 
šmėkštelėjo tamsus siluetas. Išskėtęs rankas, kažkas bloškėsi prie 
automobilio. Aš sušukau iš netikėtumo. Luisas (aišku, tai buvo 
jis) pribėgo iš tos pusės, kur sėdėjau aš, atidarė dureles ir griebė 
mane už rankos. Jį krėtė drebulys: 

— Pasiimkite ir mane, - maldavo. — Doroti, paimkite mane kar- 
tu, aš negaliu ten daugiau būti. — Įsirėmė kakta man į petį, paskui 
pakėlė galvą. Jis sunkiai kvėpavo. 

Sumurmėjau: 

— Bet paklausykite, Luisai, jūsų namai dabar čia. Jūsų laukia 
Žmonės... 

— Aš noriu namo, - toks buvo jo atsakymas. 

Pažvelgiau į Polą. Jis tyliai kikeno. Pamėginau dar kartą: 

— Bet pagalvokite apie vargšą Džėjų, jis taip stengėsi... Jis su- 
pyks, jeigu jūs išvažiuosite... 

— Aš jį užmušiu, - pasakė Luisas, ir aš sudrebėjau. 

Sparčiai pasislinkau ir Luisas klestelėjo ant sėdynės šalia ma- 
nęs. Polas užvedė variklį. Mes vėl trise atsidūrėme tame kelyje. 
Man nelengva buvo atsigauti taip pakrypus įvykiams. Vis dėlto 
sutelkiau jėgas ir ėmiau skaityti Luisui paskaitą. Kaliau jam į gal- 
vą, kad viena naktis — nieko baisaus, kad jis pervargo, juk buvo 
dėl ko. Bet paskui, po dviejų ar trijų dienų, jam vis tiek teks grįžti, 
žmonės nesupras, kodėl jis negyvena tokiame gražiame name ir 
taip toliau. 

— Aš gyvensiu pas jus, 0 į šiuos namus mes visi važinėsime 
maudytis, — išmintingai pasiūlė Luisas. 

Tai pasakęs, užmigo padėjęs galvą man ant peties. 

Mudu su Polu prilaikydami ištraukėme jį iš automobilio ir nu- 
vedėme į kambarį. Kai guldėme į lovą, jis staiga atsimerkė, pa- 
žvelgė į mane, nusišypsojo ir palaiminga veido išraiška vėl nu- 
grimzdo į miegą. 

Aš ir Polas nuėjome į savo kambarį ir pradėjome rengtis. At- 
sigręžiau į Polą: 

— Kaip manai, ar jis ilgam įsikūrė pas mus? 

— Visam gyvenimui, - nerūpestingai atsakė Polas. — Tu tai pui- 
kiai Žinai. 

Jis šypsojosi. Bandžiau prieštarauti, bet jis pertraukė: 

— Argi dabar nesi laiminga? 

— Labai laiminga, — atsakiau. 

Tai buvo tiesa. Žinoma, bus nelengva sulaikyti Luisą nuo nau- 
jų Žmogžudysčių, bet, jei geriau jį prižiūrėsime ir jeigu mums 
seksis... Pagyvensim — pamatysim. Šis iki gyvo kaulo įgrisęs posa- 
kis, kaip visada, guodė mane, ir aš niūniuodama nužingsniavau į 
vonios kambarį. 

Viena garsiausių prancūzų rašytojų 
Francoise Sagan (1935-2004) žymi 

ne tik savo kūryba, bet ir gyvenimu. 

Ją pažinojo ir citavo visas Paryžius, 

ji diktavo madas, elgesį ir gyvenimo 
būdą. Aikštingai panorusi išbandyti sau 
nebūdingą detektyvo žanrą, rašytoja taip 
pat patyrė sėkmę. 


Šią knygą rašiau nešildomoje gimtųjų 
namų, kur praleidau savo vaikystę, 
virtuvėje. Rašiau Su savo seserimi 
Siuzana gurkšnodama riešutų trauktinę. 
Perskaičiau jai pirmą skyrių, jis taip jai 
patiko, kad ji versdavo rašyti kasdien, 
o vakarais skaityti tęsinį. Parašiau šį 
romaną per mėnesį. Tai buvo puikus 
rudens mėnuo, švietė šalta saulė, 0 
mes rinkome grybus. Sesuo gamino 
įmantrius patiekalus, 0 aš tuo metu 
kūriau šiurpių žmogžudysčių istorijas. 
(...) Noriu pasakyti, kad „Angelas 
sargas“ - patraukliausias mano 
romanas. (F. Sagan) 


Vidutinio amžiaus kino scenarijų autorė 
Doroti Seimur išgelbsti nepaprasto 
grožio jaunuolį, ir šis apsigyvena 
draugė Su ja. Pradėjęs aktoriaus karjerą 


ir prisipažinęs mylintis Doroti, Lukas 
tingiai leidžia dienas išgelbėtojos name. 
"O aplink vienas po kito ima žūti žmonės, 


vienaip ar kitaip įskaudinę jo geradarę... 
Lengvas, šmaikštus ir drauge „$a- 
ganiškos“ manieros kupinas detekty- 
vas, skaitomas vienu atsikvėpimu. 


